Πεζογέφυρα Ομορφιάς Archives - lovelarissa.gr\nHome Πεζογέφυρα Ομορφιάς\nPosted By: lovelarissaon: Δεκέμβριος 21, 2018 In: Πεζογέφυρα Ομορφιάς, Τελευταία Νέα\nH τελική τριάδα του Next Top Model αποτελούνταν από την Ειρήνη Καζαριάν, την Εβελίνα Σκίτσκο και την Μαριάννα Παινέση. Τρεις φωτογραφίσεις και ένα βίντεο για διαφημιστικό ήταν οι δοκιμασίες...\tRead more\nPosted By: lovelarissaon: Μάιος 02, 2018 In: Πεζογέφυρα Ομορφιάς\nΤο σωστό ντεμακιγιάζ προκύπτει από μία καθαρή επιδερμίδα και τη σωστή αφαίρεση του make up. Επένδυσε στα κατάλληλα προϊόντα για ένα λαμπερό αποτέλεσμα! Είναι πολλές φορές που είμαστε κουρασμ...\tRead more\nΗ δύναμη του laser: Αφαίρεση τατουάζ με μοντέρνο τρόπο\nPosted By: lovelarissaon: Μάρτιος 12, 2018 In: Πεζογέφυρα Ομορφιάς\nΤο Discovery Pico Laser είναι το πιο αποτελεσματικό laser παγκοσμίως στην αφαίρεση τατουάζ. Εξαλείφει όλα τα χρώματα σε ελάχιστες συνεδρίες, ανώδυνα και με απόλυτη ασφάλεια, χωρίς να προκαλε...\tRead more\nPosted By: lovelarissaon: Φεβρουάριος 14, 2018 In: Πεζογέφυρα Ομορφιάς\nΗ ράχη των χεριών υφίσταται ίσως τη μεγαλύτερη ταλαιπωρία σε σχέση με όλα τα άλλα σημεία του σώματος, ενώ είναι η περιοχή που απολαμβάνει τη λιγότερη φροντίδα. Το υαλουρονικό οξύ είναι το μυ...\tRead more\nΚαθαρισμός προσώπου: 6 λάθη που κάνεις!\nPosted By: lovelarissaon: Φεβρουάριος 07, 2018 In: Πεζογέφυρα Ομορφιάς\nΚαθαρισμός προσώπου: 6 λάθη που κάνεις! Λάθος #1: ΚΑΚΟ TIMING Αν στα 5 λεπτά που διαθέτεις για να κάνεις ντους, πρέπει να καθαρίσεις και το πρόσωπό σου, τότε πόσες πιθανότητες έχεις να το κά...\tRead more\nPosted By: lovelarissaon: Φεβρουάριος 05, 2018 In: Πεζογέφυρα Ομορφιάς\nΊσως φαίνεται περίεργο, αλλά είναι αλήθεια. Το υαλουρονικό οξύ μπορεί να χρησιμοποιηθεί για να βελτιώσει το σχήμα της μύτης χωρίς να χρειαστεί να υποβληθείς σε ρινοπλαστική. Στην περίπτωση τ...\tRead more\nPosted By: lovelarissaon: Ιανουάριος 31, 2018 In: Πεζογέφυρα Ομορφιάς\nΓια να αποκτήσεις καλύτερο έλεγχο στα απλικατέρ και για να μπορείς να φτάσεις σε όλες τις βλεφαρίδες, ακόμα και σε αυτές που είναι στην εσωτερική γωνία του ματιού, κάνε το εξής: Όταν τραβάς...\tRead more\nΑυτά πιστεύουμε πως είναι τα καλύτερα lip balm\nPosted By: lovelarissaon: Ιανουάριος 11, 2018 In: Πεζογέφυρα Ομορφιάς\nΕμείς εδώ στο TLIFE μοιραζόμαστε κάποιες κοινές beauty εμμονές. Ας πούμε: πολλές φορές ερχόμαστε στο γραφείο αμακιγιάριστες (πιστεύουμε, όμως, στο skin first και φροντίζουμε την επιδερμίδα μ...\tRead more


Ενημερωτική δράση του Κέντρου Κοινότητας με τη συνεργασία της Ε.Ο.Ε.Δ. | Εθελοντική Ομάδα Έρευνας Διάσωσης- Ε.Ο.Ε.Δ - Ι.Π.Μεσολογγίου\nHome / Ενημέρωση / Ενημερωτική δράση του Κέντρου Κοινότητας με τη συνεργασία της Ε.Ο.Ε.Δ.\nΕνημερωτική δράση του Κέντρου Κοινότητας με τη συνεργασία της Ε.Ο.Ε.Δ.\nΕθελοντική Ομάδα Έρευνας και Διάσωσης (ΕΟΕΔ) Ι.Π.Μεσολογγίου 8:47:00 μ.μ. Ενημέρωση Edit


Ζαχαράκη: Καμία ανοχή σε περιπτώσεις μη χρήσης μάσκας στα σχολεία | Xalkidiki Politiki\nΖαχαράκη: Καμία ανοχή σε περιπτώσεις μη χρήσης μάσκας στα σχολεία\nΔεν θα υπάρχει «καμία ανοχή» σε περιπτώσεις μη χρήσης μάσκας από τους μαθητές στα σχολεία, όπως τόνισε σε τηλεοπτική της συνέντευξη η υφυπουργός Παιδείας, Σοφία Ζαχαράκη.\n«Το σχολείο θα έχει κανόνες που θα ισχύουν για όλους. Φροντίζουμε για τους εκπαιδευτικούς και τα παιδιά που μπορούν να εξαιρεθούν από την χρήση μάσκας ή την παρουσία στα σχολεία. Για όλους τους άλλους θα ισχύουν οι ίδιοι κανόνες. Ποιος δεν θα θέλει να φοράει το παιδί του μάσκα; Άλλωστε, η χρήση μάσκας είναι απαραίτητη σε όλους τους κλειστούς χώρους στην καθημερινότητα όλων μας» είπε η κ. Ζαχαράκη, μιλώντας στον ΑΝΤ1.\nΗ ίδια τόνισε πως θα ζήσουμε και στα σχολεία μια νέα κατάσταση, όπως ζούμε σε όλη την καθημερινότητά μας.\n«Θα είμαστε όλοι πάνω από τα παιδιά. Με τις κατευθύνσεις και τις διευκρινίσεις των γιατρών για το τι σημαίνει η χρήση μάσκας και με τη βοήθεια των γονέων για την εκπαίδευση των παιδιών, θα αντιμετωπίσουμε την νέα κατάσταση» είπε η ίδια.\nΥπενθύμισε δε, πως η χρήση μάσκας δεν θα είναι υποχρεωτική στα διαλείμματα, εκτός εάν παρατηρηθούν φαινόμενα συγχρωτισμού.\n«Έχουμε μια κατεύθυνση. Είπαμε χθες ότι πηγαίνουμε για 7 Σεπτεμβρίου, αλλά καθώς είναι μια δυναμική κατάσταση, είπαμε ότι θα αποτιμήσουμε όλα τα δεδομένα και θα εφαρμόσουμε όσα πουν οι επιστήμονες για να δημιουργήσουμε για όλους περιβάλλον ασφάλειας και παιδαγωγικής αξίας. Την 1η Σεπτεμβρίου θα δούμε πότε θα ανοίξουν τα σχολεία» τόνισε επίσης η υφυπουργός Παιδείας, και συμπλήρωσε:\n«Μέχρι στιγμής, δεν έχουμε συζητήσει το ενδεχόμενο έναρξης του σχολικού έτους σε διαφορετικές ημερομηνίες σε κάποιες περιοχές, που είναι επιδημιολογικά επιβαρυμένες. Η συζήτηση αφορά την έναρξη του σχολικού έτους την ίδια ημέρα σε όλες τις περιοχές».\nΗ κ. Ζαχαράκη επανέλαβε, μάλιστα, και την έκκληση της Νίκης Κεραμέως προς τους γονείς να επιστέψουν άμεσα από τις διακοπές τους ώστε να υπάρξουν κάποιες μέρες απομόνωσης και να μπορέσει να γίνει μια καλύτερη αποτίμηση της κατάστασης την 1η Σεπτεμβρίου.\n«Όταν κάνουμε διάλογο για την Παιδεία, πρέπει να μιλάμε με σοβαρότητα, δεδομένου ότι η Παιδεία προσφέρεται για αντιπολίτευση» ανέφερε η κ. Ζαχαράκη, απαντώντας σε ερώτημα γιατί δεν αναζητήθηκαν επιπλέον αίθουσες για να υπάρξουν ολιγάριθμα τμήματα μαθητών και να αποφευχθεί ο συνωστισμός.\n«Υπάρχουν οι σχολικές μονάδες που μόλις άνοιξαν τα σχολεία τον Μάιο υποδέχθηκαν τα παιδιά, υπάρχουν οι εκπαιδευτικοί που όλο το προηγούμενο διάστημα παρήγαν έργο, υπάρχει εξασφαλισμένη η καθαριότητα και η χορήγηση ειδών για την υγιεινή, έχει διασφαλιστεί η λειτουργία των σχολείων. Θα υπάρξουν οδηγίες για την λειτουργία των σχολείων, αλλά και της ύλης, καθώς έχει σημασία να υπάρξει η επανασύνδεση των παιδιών με την μάθηση. Είμαστε εδώ για να λειτουργήσουν όλα τα σχολεία με ασφάλεια για τα παιδιά και όλη την εκπαιδευτική κοινότητα» είπε χαρακτηριστικά.\nΑναφερόμενη στο ενδεχόμενο εντοπισμού κρούσματος κορωνοϊού σε μαθητή, η υφυπουργός Παιδείας εξήγησε ότι σε αυτή την περίπτωση σταματά η λειτουργία του τμήματος και ξεκινά η ιχνηλάτηση των επαφών του παιδιού.\nΜέχρι να ειδοποιηθούν οι γονείς, το παιδί θα βρίσκεται σε ειδική αίθουσα που θα υπάρχει σε κάθε σχολείο ως χώρος απομόνωσης.\nΣτην κριτική για την αύξηση του αριθμού των μαθητών σε τάξεις εν μέσω πανδημίας, η κ. Ζαχαράκη απάντησε:\n«Ουσιαστικά επανήλθε το τμήμα του νηπιαγωγείου και της πρώτης Δημοτικού στα 25 παιδιά, ενώ υπήρχε κανονικά το όριο των 25 παιδιών για όλες τις άλλες τάξεις. Άλλωστε, η μείωση του αριθμού των παιδιών, ίσχυσε μόνο για έναν χρόνο και για αυτά τα τμήματα. Η αλλαγή έγινε λόγω των αναγκών, κυρίως στα αστικά κέντρα».\nΑπαντώντας σε σχετικά ερωτήματα, η κ. Ζαχαράκη σημείωσε ότι «διορίστηκαν ήδη 4.500 καθηγητές στην Ειδική Αγωγή και έχει ξεκινήσει η διαδικασία πρόσληψης 5.250 καθηγητών στην γενική εκπαίδευση, που θα διοριστούν το 2021. Φέτος θα διοριστούν πολύ νωρίς, από σήμερα, χιλιάδες αναπληρωτές, οι οποίοι θα πάνε άμεσα στις θέσεις τους».


Πατέρας για τρίτη φορά ο Πάνος Καλίδης - alterinfo.gr\nΠατέρας για τρίτη φορά ο Πάνος Καλίδης\nΜπαμπάς για τρίτη φορά ετοιμάζεται να γίνει ο Πάνος Καλίδης καθώς όπως αποκάλυψε ο ίδιος ο τραγουδιστής, στην εκπομπή του Γιώργου Σατσίδη, η σύντροφός του είναι έγκυος για τρίτη φορά.\nΟ γνωστός τραγουδιστής αποκάλυψε το ευχάριστο γεγονός στην εκπομπή του Γιώργου Σατσίδη «Movies & Stars» στο MTV, που θα προβληθεί σήμερα τετάρτη στις 20.00. Στη συνέντευξη που παραχώρησε μίλησε για την οικογένειά του αλλά και για το πώς γνώρισε την σύντροφό του:\n«Τη γνώρισα όταν είχα πρωτοέρθει στην Αθήνα και τραγουδούσα σε ένα μαγαζί και χρειαζόμουν make up artist. Έτσι γνωριστήκαμε και μετά από λίγο καιρό ήρθε ο έρωτας και γίναμε ζευγάρι. Στο σπίτι είμαι και εγώ πολύ παιδί και μου αρέσει να παίζω παιχνίδια στον υπολογιστή».


Από την ίδρυσή του το 2009, το WORLD CLASS των Reserve Brands της Diageo, αποτελεί την κορυφαία πλατφόρμα επικοινωνίας με στόχο την έμπνευση και μύηση του κοινού στο fine drinking. Ανεξαρτήτως αν επιλέγει κανείς να απολαύσει ένα καλό ποτό στο σπίτι ή στο αγαπημένο του μπαρ, το WORLD CLASS φέρνει στο προσκήνιο το fine drinking, τάση εξίσου σημαντική όσο και το fine dining. Το WORLD CLASS είναι επίσης ο θεσμός – αυθεντία σε ότι αφορά στην κουλτούρα των cocktail, από όπου μπορεί κάνεις να αντλήσει γνώσεις και στοιχεία για όλες τις νέες τάσεις, συνταγές και νέα για τον κόσμο των cocktails. Παράλληλα, με παρουσία σε περισσότερες από 60 χώρες, έχει αποτελέσει πόλος έμπνευσης, εκπαίδευσης και γνώσης για περισσότερους από 250.000 bartenders από όλον τον κόσμο, μέσω προγραμμάτων εκπαίδευσης και προβολής. Το WORLD CLASS διοργανώνει κάθε χρόνο το ‘WORLD CLASS Bartender of the Year’ – το θεσμό που αναγνωρίζεται από bartenders και κοινό ως η κορυφαία διάκριση που μπορεί να λάβει ένας επαγγελματίας του χώρου. Κάτω από την ομπρέλα του WORLD CLASS ανήκουν τα brands: Ketel One vodka, Ron Zacapa Solera 23, Tanqueray No. TEN gin, Johnnie Walker Blue Label whisky, Johnnie Walker Gold Label Reserve whisky, Talisker single malt whisky, Cardhu single malt whisky, Don Julio tequila, Cîroc vodka, Bulleit whisky και Haig Club Single Grain Scotch whisky. Επισκεφθείτε το https://www.theworldclassclub.com για περισσότερες πληροφορίες.


Όταν παρατήρησε ασυνήθιστη αιμορραγία μεταξύ των περιόδων της, ο σύζυγός της την ενθάρρυνε να επισκεφθεί τον γιατρό της. Για να είναι σίγουρη, η Louise πήρε ένα τεστ εγκυμοσύνης πριν το ραντεβού της, αλλά βγήκε αρνητικό. Στο γιατρό, της ζήτησαν να κάνει ένα ακόμη τεστ εγκυμοσύνης, το οποίο βγήκε ξανά αρνητικό.\nΤελικά, ένα υπερηχογράφημα έδειξε κάτι που οι γιατροί αρχικά θεώρησαν πως ήταν μια καλοήθης κύστη. Η βιοψία όμως αποκάλυψε τη σοκαριστική αλήθεια. Η Louise είχε ανώριμο τεράτωμα βαθμού δύο, έναν σπάνιο είδος καρκίνου των ωοθηκών, το οποίο κατέλαβε ολόκληρο το στομάχι και πίεζε τα όργανά της. Αυτά τα σπάνια καρκινικά κύτταρα συχνά εντοπίζονται σε κορίτσια και νεαρές γυναίκες μεταξύ 20 με 25 ετών. Ο τεράστιος όγκος της Louise ήταν ξεφουσκωμένος και έτσι οι γιατροί θα μπορούσαν να τον αφαιρέσουν, καθώς και τις ωοθήκες και την σάλπιγγά της. Ευτυχώς, το τεσσάρων ωρών χειρουργείο στέφθηκε με επιτυχία και δεν επηρέασε τη γονιμότητά της.\nΕντέλει, οι γιατροί έβαλαν τη Louise να κάνει επτά τεστ εγκυμοσύνης στο σύνολο. Η Louise, παρ’ όλα αυτά, ήταν πεπεισμένη πως τα συμπτώματά της δεν είχαν να κάνουν σε καμιά περίπτωση με εγκυμοσύνη. Δεν σταμάτησε όμως, συνέχισε με μεγάλη υπομονή μέχρι να πάρει απαντήσεις.\nΤελικά, η βιοψία αποκάλυψε τη σοκαριστική αλήθεια. Η Louise είχε ανώριμο τεράτωμα βαθμού δύο , έναν σπάνιο είδος καρκίνου των ωοθηκών. Ο τεράστιος όγκος της Louise ήταν ξεφουσκωμένος και έτσι οι γιατροί θα μπορούσαν να τον αφαιρέσουν, καθώς και τις ωοθήκες και την σάλπιγγά της. Ευτυχώς, το τεσσάρων ωρών χειρουργείο στέφθηκε με επιτυχία και δεν επηρέασε τη γονιμότητά της.\nΗ ιστορία αυτή μπορεί να βοηθήσει να σωθούν ζωές και είναι κάτι που πρέπει να διαβάσουν όλες οι γυναίκες, για αυτό παρακαλούμε κοινοποιήστε το!\nNeari gynaika 7 test egkymosynis prin anakalypsei Η Louise ήταν 25 ετών όταν άρχισε να νιώθει τρομερούς πόνους στο κάτω μέρος της κοιλιάς της. Νεαρή γυναίκα 7 τεστ εγκυμοσύνης πριν ανακαλύψει κάτι τρομερό Νεαρή γυναίκα έκανε 7 τεστ εγκυμοσύνης πριν ανακαλύψει κάτι τρομερό 2015-09-22


Ανθούλα Δανιήλ : Bernando Bertolucci, Οι ονειροπόλοι -Τhe dreamers (Με μια μικρή αναδρομή στον κόσμο του Bertolucci) – Περιοδικό Περί Ου\nΟι ονειροπόλοι -Τhe dreamers– είναι ταινία του 2003. Γεννήθηκε μετά από 20, και βάλε, χρόνια από την μεγάλη τοιχογραφία της νεότερης ιταλικής ιστορίας, το 1900. Η παρακμή της γαιοκτητικής τάξης, η άνοδος του φασισμού, το φρικτό αιματοκύλισμα από τη μια, η συνειδητοποίηση και ο ξεσηκωμός της αγροτικής τάξης και η συνακόλουθη διεκδίκηση των δικαιωμάτων της από την άλλη, ορίζουν τους δύο πόλους του κινηματογραφικού έπους του Bertolucci. Η ανατροπή των πάντων και η αλλαγή του κόσμου μετέτρεψε την Ιταλία σε ερείπια. Από τα ερείπια γεννήθηκε ο νέος κόσμος. Δικαιότερος, ανθρωπινότερος και ειρηνικότερος.\nΟ χρόνος που κύλησε έβαλε πολύ νερό στο κινηματογραφικό αυλάκι. Ο Bertolucci βγαίνει από τα στενά όρια της Ιtalianita και ερωτοτροπεί με τον εξωτισμό. Στην μακρινή Κίνα αναζήτησε τον Τελευταίο Αυτοκράτορα, μια εποποιία άλλης κατηγορίας, κουλτούρας και ψυχοσύνθεσης. Στην κοντινή Σαχάρα, ωστόσο μακρινή κι αυτή, με το Τσάι, αναζήτησε την αγριότητα και τον κίνδυνο που μπορεί να κρύβει η αθωότητα, τα ανομολόγητα ένστικτα και οι αβυσσαλέες επιθυμίες της ψυχής. Με την Πολιορκία μιας γυναίκας, πάτησε με το ένα πόδι στην Ευρώπη και το άλλο στην Αφρική. Ο έρωτας του Ευρωπαίου με την έγχρωμη οικιακή βοηθό, στην Ευρώπη, μεταφέρει το φασισμό του 1900 στην Αφρική του σήμερα, που σπαράσσεται από πραξικοπήματα. Η παρθένα κι άγρια ακόμα ήπειρος καθρεφτίζει το παρελθόν της γερασμένης αστικής κοινωνίας της σύγχρονης Ευρώπης.\nΗ Ρώμη παρέχει το απαραίτητο ντεκόρ για την ταινία και ένας δάσκαλος του πιάνου, βαριεστημένος, ξεπεσμένος, αλλά ερωτευμένος θα ξεπουλήσει όλα τα πολύτιμα κειμήλια της οικογενειακής του κληρονομιάς, θα ξηλώσει το σπίτι κυριολεκτικά, από όλα του τα ψιμύθια, για να ελευθερώσει τον φυλακισμένο σύζυγό της αγαπημένης του, από έρωτα και μόνο. Ο ήρωας, όπως και το σπίτι του, ξαρματώνεται τα όπλα του. Αφαιρώντας ένα – ένα τα έπιπλα, τα χαλιά, τα μπιμπελό και, τέλος, το πιάνο, τα κατάλοιπα μιας σπουδαίας εποχής, που δεν έχουν άλλη αξία από την ανταλλακτική τους δύναμη, μοιάζει να απογυμνώνεται από τα νιάτα του, την ομορφιά του, τον έρωτα. Έτσι το σπίτι θα μείνει άδειο, όπως και ο ένοικός του. Γυμνός και μόνος σ’ ένα γυμνό και άδειο σπίτι. Η ξεπερασμένη Ευρώπη με τη βαριά κληρονομιά της δίνει τα πάντα για λίγη αθωότητα, αγνότητα, εξωτισμό, από δίψα για αλήθεια, από αληθινό έρωτα.\nΟ έρωτας λοιπόν είναι πανταχού παρών, αλλά ανέφικτος. Η γυναίκα βρίσκεται πάντα ανάμεσα σε δύο άντρες. Έτσι στο 1900, έτσι στο Τσάι στη Σαχάρα, έτσι στην Πολιορκία μιας Γυναίκας, έτσι και τώρα στους Ονειροπόλους, ένα νεαρό κορίτσι ανάμεσα σε δυο νεαρά αγόρια.\nΑς πάρουμε όμως τα πράγματα με τη σειρά. Κατ’ αρχήν παίρνουμε ως δεδομένο πως η ταινία είναι ένα ‘‘δάσος ενδείξεων’’ το οποίο ο θεατής καλείται να διασχίσει για να αποκρυπτογραφήσει τα προμηνύματά του. Οι Ονειροπόλοι βρίσκονται στο Παρίσι, σε μια διαδήλωση, του Μάη του ’68. Δυο αδέλφια, κορίτσι και αγόρι, δίδυμα, «σιαμαία» δηλώνουν τα ίδια, γνωρίζονται με έναν νεαρό, αμερικανό φοιτητή. Στοιχείο και μέσο επικοινωνίας η αγάπη για το σινεμά. Μιλάνε με ατάκες από κινηματογραφικά έργα, μιμούνται κινηματογραφικούς ήρωες, αναλύουν τη στάση τους. Ο Αμερικανός μπαίνει στην παρέα. Τον καλούν στο σπίτι. Οι γονείς φεύγουν ταξίδι. Ο Αμερικανός ανακαλύπτει σιγά σιγά ότι τα δυο αδέλφια έχουν ερωτική σχέση. Ένα παιχνίδι ερωτήσεων και απαντήσεων, με σημείο αναφοράς πάντα σκηνές και ατάκες από ταινίες, έχει το δικό του κώδικα ποινών και αμοιβών. Όποιος χάνει πληρώνει την ποινή. Και ποινή είναι ο έρωτας. Η αυνανιζόμενη Γαλλία, στα πρόσωπα των δύο νέων, θα αποδείξει ότι δεν έχει κόψει ακόμη τον ομφάλιο, ή σιαμαίικο, λώρο με τον ναρκισσισμό της.\nΗ σκηνή, όπου η κόρη θα ντυθεί Αφροδίτη, για να αποδώσει στα κομμένα χέρια της την αδυναμία να δράσει, της δίνει την ευκαιρία να μεταμορφωθεί και αυτή σε θεά του έρωτα. Όταν χάνει ο Γάλλος πληρώνει το πρόστιμο: να αυνανιστεί μπροστά στη φωτογραφία της Μάρλεν Ντήτριχ, υπό των βλέμμα των άλλων δύο, όπως έχει ξανακάνει άλλωστε μπροστά στη γόησσα του Γαλάζιου Άγγελου, μόνο που νόμιζε πως τότε ήταν μόνος, η αδελφή του όμως τον είχε δει (εκείνος το ήξερε ή έκανε πως δεν το ήξερε;). Λίγο αργότερα εικονίζεται μια άλλη θεά του Χόλυγουντ, η Γκρέτα Γκάρμπο. Είναι η βασίλισσα Χριστίνα. Μπροστά σε δυο θεές του σινεμά – έναν άγγελο και μια βασίλισσα-, αλλά και μια θεά- αδελφή ο αυνανισμός ισοδυναμεί με θεϊκή επικοινωνία. Ο Henry Miller έλεγε ότι ο αυνανισμός είναι επικοινωνία με το Θεό. Το ερωτικό παιχνίδι επεκτείνεται. Όταν χάνει ο Αμερικανός του επιβάλλεται ποινή να κάνει έρωτα με το κορίτσι, υπό το βλέμμα του αδελφού. Κι εκεί αποκαλύπτεται ότι το κορίτσι ήταν παρθένο. Με το αίμα της παρθενίας βάφουν το πρόσωπό τους. Όταν ο Αμερικανός θέλει την αποκλειστικότητα στη σχέση, ο Γάλλος ζηλεύει. Όταν ο Γάλλος φέρνει ένα άλλο κορίτσι στο δωμάτιό του, ζηλεύει η αδελφή. Τελικά στήνουν αντίσκηνο για τρεις στη μέση του σαλονιού. Εκεί και οι τρεις ανακατεμένοι, σ’ ένα πολύπλοκο σύμπλεγμα, θα κοιμηθούν τον ύπνο του «δικαίου». Οι γονείς, που καταφθάνουν απροειδοποίητα, έντρομοι θα ανακαλύψουν το ανίερο τρίο και θα φύγουν γρήγορα, αφήνοντας πίσω τους μια επιταγή για τα τρέχοντα έξοδα. Εν τω μεταξύ, ενώ το σπίτι έχει καταντήσει ένα αχούρι, τα τρόφιμα από τα ντουλάπια, οι ιδέες και οι κινηματογραφικές ατάκες έχουν εξαντληθεί, ένα πλάνο θα αποκαλύψει το καλοσυγυρισμένο, άθικτο, αστικό, παρθενικό, δωμάτιο της κοπέλας, όπου απαγορεύεται η πρόσβαση όποιου ξένου. Τι συμβαίνει λοιπόν; Αυτό που συμβαίνει φαίνεται να είναι παιχνίδι μπροστά στην κάμερα, στο τρίτο μάτι, στο βλέμμα του θεατή, πραγματικού ή υποθετικού. Οι Γάλλοι παίζουν μπροστά στον Αμερικανό, που τους είναι απαραίτητος, για να γίνει το παιχνίδι ενδιαφέρον. Τον «χρησιμοποιούν» ως θεατή της παράστασής τους, αλλά και ως δρων πρόσωπο. Τον εκθέτουν δηλαδή κι εκείνον στο βλέμμα του θεατή.\nΤο ερωτικό τρίγωνο είναι σχεδόν μόνιμο στις ταινίες του Βertolucci, μια γυναίκα ανάμεσα σε δύο άντρες, όπως ήδη είπαμε -με εξαίρεση τον Τελευταίο Αυτοκράτορα, ο οποίος ήταν ανάμεσα σε δύο γυναίκες- με θολές και αδιευκρίνιστες ερωτικές σχέσεις. Η ηρωίδα στο Τσάι στη Σαχάρα, η έγχρωμη οικιακή βοηθός στην Πολιορκία μιας Γυναίκας. Τώρα ο Γάλλος και ο Αμερικανός μοιράζονται το ίδιο κορίτσι. Όμως «κάτι σάπιο υπάρχει στο βασίλειο της Δανιμαρκίας», που θα έλεγε κι ο Σαίξπηρ. Έξω, στη διαδήλωση, η ζωή μαίνεται· μέσα βουλιάζει ανάμεσα σε άπλυτα πιάτα και άδεια μπουκάλια κρασιού. Έξω οι διαδηλωτές έχουν μεθύσει από την επανάσταση, μέσα από το κρασί και παίζουν τους επαναστάτες εκ του ασφαλούς. Noμίζουν πως κάνουν την υπέρβασή τους στην ηθική, μιμούμενοι κινηματογραφικούς ρόλους και αστέρες. Νομίζουν πως κάνουν την υπέρβασή τους στον έρωτα, αλλά η ζηλοτυπία παραμονεύει. Κάνουν την υπέρβασή τους στην επανάσταση, μπαίνοντας στη διαδήλωση ηγεμονικά αλλά βγαίνοντας συνωμοτικά, για να την μεταφέρουν στο εσωτερικό ενός αστικού σπιτιού, με τα ντουλάπια γεμάτα και τις επιταγές έτοιμες προς εξαργύρωση. Με τις πλάτες του μπαμπά, που κατηγορούν για ξεπερασμένο αστό, ασκούν κριτική πάλι εκ του ασφαλούς. Ο Γάλλος κατηγορεί τους Αμερικανούς που πάνε στο Βιετνάμ, ο Αμερικανός τους υπερασπίζεται, ωστόσο ο ίδιος δεν είναι στο Βιετνάμ, αλλά στο Παρίσι. Ο Γάλλος βλέπει σαν σκηνοθέτη τον Μάο με εκατομμύρια ηθοποιούς, που κρατούν κόκκινα βιβλία αντί για όπλα, επαναστάτες που ανοίγουν το δρόμο για μια νέα κοινωνία και ο Αμερικανός διαφωνεί γιατί βλέπει μόνο ένα κόκκινο βιβλίο που καθοδηγεί και περιορίζει. Εν τω μεταξύ, έξω είναι η διαδήλωση, ο Γάλλος δε βγαίνει στο δρόμο μέχρι που, με μια πέτρα στα τζάμια, «μπαίνει» ο δρόμος μέσα. Η επανάσταση, που περιοριζόταν στο κάνε έρωτα μην κάνεις πόλεμο, λήγει. Και οι τρεις βγαίνουν έξω. Η ατμόσφαιρα είναι εκρηκτική. Ο Αμερικανός θα παραμείνει θεατής στα δρώμενα. Ο Γάλλος όμως θα πετάξει τελικά την μολότοφ, που κρατάει στο χέρι, και αυτό θα γίνει το έναυσμα να γεμίσει η οθόνη από τους μελανοχίτωνες αστυνομικούς με τα γκλομπς. Ο φασισμός παρών με το προσωπείο της έννομης τάξης.\nΟ φακός του Bertolucci, που αγαπάει τα νεανικά κορμιά, τριγυρίζει θαυμαστικά πάνω στα λευκά, γυμνά, τέλεια, ιδανικά σώματα, σαν αγάλματα αρχαίων θεών που ζωντάνεψαν και μας χαρίζουν την αίγλη της λάμψης τους, την απαλή επιδερμίδα τους, τα άψογα σχήματά τους, αλλά και τα όμορφα πρόσωπά τους, με τα ιδανικά χείλη, τα αθώα και αισθησιακά, αγορίστικα ή κοριτσίστικα, δεν έχει διαφορά, και τα βαθιά βελούδινα βλέμματα. Ξαπλωμένα, ανακατωμένα, μπερδεμένα, ανάμεσα σε μαξιλάρια και σεντόνια τσαλακωμένα, κουρτίνες διάφανες και άλλα της τέχνης και της αυταπάτης αξεσουάρ, τα κορμιά τους θυμίζουν τους ηδονικούς κι αθώους, μουσικούς του Καραβάτζιο, σ’ ένα ωραίο εσωτερικό, τους νέους που συζητούν για την ποίηση σαν τους Νέους της Σιδώνος, 400 μ.Χ. του Καβάφη και, τέλος, τους Νέους της Σιδώνος, 1970 μ.Χ. του Αναγνωστάκη, που πάνε «δυο-δυο, τρεις-τρεις να παίξουνε να ερωτευθούνε και να ξεσκάσουνε μετά από τόση κούραση».\nΟ φακός δε διστάζει να κάνει ζουμ στα στυλωμένα πέη των αγοριών (όπως και στο 1900, όταν οι νεαροί τότε Ρομπέρ ντε Νίρο και Ζεράρ Ντεπαρντιέ είχαν συναντηθεί στο ίδιο κρεβάτι με ένα κορίτσι επίσης), ούτε στα διεγερμένα χείλη του αιδοίου του κοριτσιού. Ωστόσο τίποτα δεν σοκάρει. Όλα είναι τέλεια, άρτια, ώριμα μόνο για να ξαφνιάσουν αισθητικά το βλέμμα του ανύποπτου θεατή, όπως του νεαρού Αμερικανού, ο οποίος απελπιστικά πελαγωμένος δεν καταλαβαίνει την Ευρώπη και τα καμώματά της. Κι η Ευρώπη παίζει αυτό που ξέρει καλά. Παίζει θέατρο και σινεμά. Ο Ιταλός Βertolucci βάζει τους ήρωές του να μιλούν γαλλικά, αγγλικά και, μέσα από τις ταινίες, αμερικανικά. Κάνει φλας μπακ στο παλιό Χόλιγουντ, αλλά και στο παλιό γαλλικό σινεμά. Από την ταινία Με κομμένη την ανάσα η ηρωίδα του Godard δανείζει ατάκες και πόζες στην ηρωίδα του Βertolucci. Σε γκρο πλαν, φευγαλέο, αλλά εμφανές, το πρόσωπο του Ζαν Πολ Μπερμοντό, από την ίδια ταινία υπογραμμίζει την παλιά σχέση της επανάστασης με τους Γάλλους αστούς. O ίδιος ο Godard άλλωστε συμμετείχε στις εξεγέρσεις του Παρισιού. Η ηρωίδα του Βertolucci μοιάζει μ’ εκείνη την διαδηλώτρια του Μάη του ’68 που, στους ώμους των φοιτητών, ύψωνε την επαναστατική της γροθιά. Ίδια με την άλλη, την αμαζόνα του Ντελακρουά, που γυμνόστηθη διαδήλωνε στα οδοφράγματα στην Επανάσταση του 1830 και, ίδια, αλλά σαν καρικατούρα πλέον με το κεφάλι της Μέριλιν Μονρόε, στην αφίσα μέσα στην ταινία.\nΤα ασπρόμαυρα πλάνα των παλιών ταινιών, κυρίως του Godard, λειτουργούν σαν παρεμβαλλόμενο, στην ταινία του Βertolucci, ντοκιμαντέρ, πράγμα που κάνει τις δύο ταινίες να επικοινωνούν και τη μια να προεκτείνεται στην άλλη. Κάθε εποχή έχει τα δικά της όπλα να επαναστατήσει και βάσεις να πατήσει. Κι η δική μας είναι φτιαγμένη από εικόνες σελιλόιντ, όπου ένας κόσμος μαγικός και ψεύτικος, βαραίνει περισσότερο από τα ίδια τα πράγματα. Κι ενώ οι υπερρεαλιστές έλεγαν ότι τέχνη και πραγματικότητα είναι συγκοινωνούντα δοχεία, εδώ το ένα φαίνεται ότι γίνεται υποκατάστατο του άλλου. Ο ήρωας του Bertolucci μοιάζει με τον ήρωα του Breton στο Poisson Soluble (Δυαλυτό Ψάρι) που τριγυρίζει στο Παρίσι και θαυμάζει τις ομορφιές του, συμμετέχει με θαυμασμό στη διαδήλωση, εκστασιάζεται με τους νεαρούς φίλους του. Όταν όμως θα μπει στο μεγάλο και δαιδαλώδες σπίτι τους, λες και βρίσκεται σε άλλο κόσμο, θα γνωρίσει αλλόκοτες εμπειρίες.\nΟ Μάης του ’68 ήθελε να μεταμορφώσει τον κόσμο, όπως και οι υπερρεαλιστές άλλωστε, με μια επαναστατικότητα που είχε μεγάλη δόση αναρχίας, αφού «η πιο απλή υπερρεαλιστική πράξη είναι να κατέβεις στο δρόμο, με δυο περίστροφα στα χέρια, και να ρίχνεις στην τύχη μέσα στο πλήθος». Τώρα το περίστροφο αντικαθίσταται από την μολότωφ. Η παλιά αντίθεση αστού κι επαναστάτη έχει προ πολλού καταργηθεί. Αλλά η πραγματική επανάσταση θέλει αίμα. Για να το δούμε αυτό στην ταινία πρέπει να φτάσουμε στο τέλος. Γιατί στα ενδιάμεσα το μόνο αίμα που τρέχει είναι αυτό της παρθενίας ή της περιόδου του κοριτσιού. Ελάχιστο μήνυμα ζωής. Όταν όμως σε λίγο αρχίσει ο αγώνας, και το άφωνο πλάνο του πρωθυπουργού στην τηλεόραση, θα δείχνει τον επιχειρούμενο συμβιβασμό, η ζωή στους δρόμους του Παρισιού, θα έχει περάσει πάνω από τα οδοφράγματα, κατ’ ευθείαν βγαλμένα από τους Αθλίους του Βίκτορος Ουγκώ, τα σπασμένα κεφάλια και τις μύτες των διαδηλωτών, τότε η ελπίδα, ότι η τέχνη και η πραγματικότητα είναι συγκοινωνούντα δοχεία, θα επιστρέψει. Και θα επιστρέψει με τη λύση της διαδήλωσης.\nΟ Λουί Μάλ, το είχε πολύ καλά επινοήσει κι εκείνος, βάζοντας τον Μιλού – Μισέλ Πικολί- να ζει το δικό του Μάη στο αρχοντικό αγροτικό σπίτι με τη μητέρα του, από το οποίο ζητά μερίδιο όλη η οικογένεια και η υπηρέτρια, φυσικά. Η μητέρα πεθαίνει για τρεις μέρες, όσες διαρκεί η απεργία στο έργο. Κι ανασταίνεται όταν λήγει η απεργία. Η μητέρα, σαν τη Γαλλία, ξαναβρίσκει τη ζωή, αφού βρει τη λύση του το πρόβλημα. Φαίνεται πως ο Bertolucci το ξέρει καλά αυτό. Και Hommage à Louis Mal, à Jean Luc Godard και τόσους άλλους, κάνει μια ταινία για την ψυχή του και την ψυχή μας, αποτίοντας φόρο τιμής σ’ εκείνους που άνοιξαν το δρόμο της επανάστασης στο σινεμά.\nΗ μουσική της ταινίας είναι ένα κολάζ από παλιές γνώριμες μουσικές. «Heaven, I’m in heaven», ακουγόταν η μουσική και χόρευε ο Φρεντ Αστέρ, το «Υou never know» με έντονη την κόλπωση των χειλιών στην εκφορά του στίχου, από τον Αμερικανό τραγουδιστή των Platters, «Η Θάλασσα»- «La Mer»- που τραγουδάει ο Charles Trenet, μοτίβο που, επανερχόμενο σαν το κύμα της θάλασσας, δείχνει μάλλον την παλινδρόμηση της ανθρώπινης ψυχής ή το χάος του σημερινού κόσμου. Κι η Edith Piaf, την ώρα που το ζενερίκ κλείνει την ταινία, τραγουδάει το «No, rien de rien, No, je ne regrette rien», που με το συνεχώς ανερχόμενο, ελπιδοφόρο κρεσέντο της επιμένει: «Όχι. Δε μετανιώνω για τίποτα», με την υπογραφή του Bernando Bertolucci. Σαν να λέει, για λογαριασμό όλων, όσοι αγαπούν τον κινηματογράφο, είμαι ένας «ονειροπόλος».\nΔημοσιεύτηκε στο περιοδικό Ομπρέλα του Μάκη Αποστολάτου που έχει από το 2010 εγκαταλείψει τον μάταιο τούτο κόσμο.\n Βλ. Andre Berton, Τα μανιφέστα του σουρρεαλισμού, μετφ. Ελένης Μοσχονά, εκδ Δωδώνη, 1972, σελ. ια΄.\n Οι Γάλλοι θεωρητικοί του σινεμά κάνουν λόγο για τη «Σχολή του βλέμματος». Βλ και Μικελάντζελο Αντονιόνι, Κείμενα και Συνεντεύξεις, Αιγόκερως, 1988, σελ. 28-29\n Βλ. Γιώργου Σεφέρη, Μέρες Γ΄, σελ. 152: «Καθώς προχωρούσε το αυτοκίνητο κατά τη Φαιστό, ο ρυθμός των τοπίων που διάβαινα δυνάμωνε τη συγκίνησή μου. ένιωθα ολοένα πιο έντονα μιαν αποκάλυψη να με περιμένει […] απάνω στην ακρόπολη ένιωσα μια τέτοια ανάγκη να επικοινωνήσω με τον θεό, που θέλησα ν’ αυνανιστώ, δεν είχα άλλο τρόπο». Επίσης Έντμουντ Κίλι, Αναπλάθοντας τον Παράδεισο, εξάντας, 1999, σελ. 46 «Ο Χένρι Μίλλερ θα προσπαθήσει να δώσει σ’ αυτή την ‘επιφοίτηση’ το δικό του, ιδιαίτερο χρώμα: ‘Το να τη γνωρίσεις πέρα ως πέρα [την Ελλάδα] είναι αδύνατο. για να την καταλάβεις, χρειάζεται να είσαι ιδιουφυία. το να την ερωτευτείς είναι το ευκολότερο πράγμα στον κόσμο. Είναι σα να ερωτεύεσαι το δικό σου θεϊκό είδωλο…»\n Το γαλλικό σινεμά θα καθορίσει τις επιρροές του (και τώρα ο Bertolucci) από τον αμερικανικό κινηματογράφο κι από το χρυσό και επίχρυσο παρελθόν του «cinema du papa», βλ. Σύγχρονος γαλλικός κινηματογράφος, εκδ. Αιγόκερως 1987, σελ. 8.\n Αντρέ Μπρετόν, Τα Μανιφέστα του Σουρρεαλισμού, μετφ. Ελένης Μοσχονά, εκδ. Δωδώνη, 1972, σελ. θ΄.\n Maurice Nadeau, Η ιστορία του σουρρεαλισμού, μετφ. Αλεξάνδρα Παπαθανασοπούλου, εκδ, Πλέθρον, 1978, σελ. 31.\nTagged επανάσταση, ονειροπόλοι, σινεμά


Χετάφε – Μπαρτσελόνα 1-2 | SDNA\nΔυσκολεύθηκε, ρίσκαρε, είδε τη Χετάφε να χάνει ευκαιρίες για να πάρει το «Χ», ωστόσο τελικά το ξεκίνημα της Μπαρτσελόνα στο 2019 έγινε με το δεξί, επικρατώντας 2-1 στο «Αλφόνσο Πέρεθ» και σε συνδυασμό με τα άλλα αποτελέσματα της 18ης αγωνιστικής πλέον ξέφυγε στο +5!\nΜέσι, Σουάρες και... +5! Εν πολλοίς, εκεί συμπυκνώνεται αυτό το Χετάφε – Μπαρτσελόνα 1-2, μια νίκη για την 18η αγωνιστική της Primera που στέλνει τους μπλαουγκράνα από το πρώτο ματς του '19 5 βαθμούς μακριά από τους διώκτες τους για τον τίτλο. Η ομάδα του Ερνέστο Βαλβέρδε δεν έκανε ένα από τα γνωστά... δαιμονισμένα ματς της, αντιθέτως ρίσκαρε αρκετά και υπέπεσε σε πολλά λάθη στην άμυνα τα οποία όμως ευτύχησε να μην πληρώσει με μια «γκέλα». Είχε βέβαια σε σπουδαία μέρα -ποιους άλλους- τους πρωταγωνιστές της, Μέσι και Σουράρες οι οποίοι στο πρώτο ημίχρονο έκαναν τη δουλειά, βάζοντας την ομάδα τους μπροστά με 0-2.\nΑπό το φινάλε του πρώτου μέρους και μετά όμως η Χετάφε ήταν πολύ απειλητική, κατάφερε να μειώσει σε μια φάση που η άμυνα των Καταλανών κοιμήθηκε και στη συνέχεια, στο δεύτερο ημίχρονο, να απειλήσει σοβαρά για το δεύτερο γκολ. Ωστόσο, έστω και με τα χίλια ζόρια, η Μπαρτσελόνα κράτησε αυτό το υπέρ της σκορ από το πρώτο ημίχρονο και έφτασε στην 5η της σερί νίκη στο πρωτάθλημα, η οποία όπως προαναφέρθηκε, σε συνδυασμό με το 1-1 στο Σεβίλλη – Ατλέτικο την φέρνει ξανά. από νωρίς στη νέα χρονιά, σε θέση... σχετικής ασφάλειας.\nΌσον αφορά στην εξέλιξη του αγώνα ο οποίος για πολλή ώρα παίχτηκε στην δύναμη, με πολλά δυνατά εκατέρωθεν μαρκαρίσματα, η Μπαρτσελόνα προσπάθησε να κάνει από νωρίς το παιχνίδι της, όμως παρά το γρήγορο 75% στην κατοχή της μπάλας, πρώτη τελική έκανε 20 λεπτά μετά το ξεκίνημα. Αυτή όμως ήταν αρκετή! Ο Λιονέλ Μέσι ήταν αυτός που εκμεταλλεύθηκε λάθος διώξιμο και κόντρες στην άμυνα της Χετάφε, μπήκε σφήνα στους δύο κεντρικούς αμυντικούς, κέρδισε τη μπάλα, πέρασε και τον Σόρια και έγραψε με διαγώνιο πλασέ το 0-1. Αμέσως μετά το γκολ η Μπάρτσα πίεσε έντονα για δεύτερο και μετά από τρεις χαμένες ευκαιρίες, το βρήκε. Ήταν η φάση του 39' όταν μετά από φάουλ του Μέσι και διώξιμο της άμυνας, ο Σουάρες έστειλε τη μπάλα στη γωνία του Σόρια με ένα απίθανο βολέ στην κίνηση για το 0-2!\nΣτο 0-2, η Χετάφε απάντησε με δοκάρι στο 41' και τελικά τη μείωση του σκορ πριν βγει το ημίχρονο, στο 43'. Οι Μαδριλένοι είχαν μια ωραία συνεργασία, η άμυνα της Μπαρτσελόνα έμεινε στατική, ο Άνχελ έκανε το γύρισμα για τον Μάτα μετά από γέμισμα στην περιοχή και ο τελευταίος σε κενή εστία έγραψε το 1-2. Στο δεύτερο ημίχρονο, η Χετάφε είχε τρεις κλασικές ευκαιρίες για να ξαναμπει στο σκορ, μία ακόμη είχε και ο Μέσι για το 1-3, όμως τίποτα δεν άλλαξε μέχρι το τελευταίο σφύριγμα.


ΑΡΧΙΚΗ > Γυναικεία Παπούτσια > Μπότες > δημοτικότητα Γυναικεία Μπότες Sergio Bardi Azzio FW127276017KD πολύ φτηνό Μαύρο\nΜοντέλο: Azzio FW127276017KD\nΤα χαριτωμένα μποτάκια της μάρκας Sergio Bardi. Η γάμπα του παπουτσιού προστατεύει από το κρύο, είναι δέρμα - γυαλισμένο, καστόρι. Γίνονται πιο κομψά χάρη στα τακούνια με ύψος 8 cm. Στο εσωτερικό των παπουτσιών δέρμα, ύφασμα. Την άνεση στο περπάτημα αυξάνουν οι πάτοι δέρμα, θερμικά, τσόχα. Η ανθεκτική σόλα, το κύριο συστατικό της είναι υλικό υψηλής ποιότητας. Το γυναικείο μοντέλο που είναι κατάλληλο για όλες τις καιρικές συνθήκες.


roz karta: Φεβρουαρίου 2014\nΦΑΡΜΑΚΟΝΗΣΙ 2014: Η ΕΥΡΩΠΗ – ΦΡΟΥΡΙΟ ΔΟΛΟΦΟΝΕΙ, ΣΥΓΚΕΝΤΡΩΣΗ & ΠΟΡΕΙΑ\nΈνα μήνα μετά το έγκλημα στο Φαρμακονήσι όπου υπό την εποπτεία του λιμενικού βρήκαν τραγικό θάνατο από πνιγμό 8 παιδιά και 3 γυναίκες, οι διασωθέντες ναυαγοί ακόμα αγωνίζονται για δικαιοσύνη. Η ανάσυρση των πτωμάτων, συνέπεσε με την υποκριτική συγγνώμη του αρχηγού του Λιμενικού Σώματος στην επιτροπή της Βουλής, που κατά τα άλλα κάλυψε πλήρως τους άνδρες της επιχείρησης «Φαρμακονήσι».\nΔιαμαρτυρία έξω από το νοσοκομείο των φυλακών Κορυδαλλού\nΣυγκέντρωση αλληλεγγύης την Πέμπτη 27 Φεβρουαρίου, στις 6.30 μ.μ., έξω από το νοσοκομείο Κορυδαλλού:\nοι άνθρωποι που ζουν σε αυτό το κολαστήριο καταγγέλνουν την εισαγγελέα διότι αρνήθηκε να εισέλθει στο χώρο του νοσοκομείου, ένα χώρο που εποπτεύει. Συγκεκριμένα ''έχω οικογένεια'' τους απάντησε.\nΣτα «μπουντρούμια» του ΑΤ Κυψέλης…\nΗ γερμανίδα βουλευτής του κόμματος Die Linke, κατά την πρόσφατη παραμονή της στην Αθήνα, επισκέφθηκε κρατητήρια προσφύγων στα αστυνομικά τμήματα του Αγ. Παντελεήμονος και της Κυψέλης και οι συνθήκες κράτησης που συνάντησε δεν περιποιούν τιμή στην ελληνική πολιτεία. «Δεν υπάρχει χώρος προαυλισμού. Οι κρατούμενοι δεν βλέπουν το φως της ημέρας. Αρκετοί από αυτούς βρίσκονται εκεί επί μήνες, δεν έχουν καμιά δυνατότητα ιατρικής περίθαλψης ή νομικής υποστήριξης.\nΣημειώσεις ενός μετανάστη: ''ο κόσμος με φοβάται''\nΜόλις πάτησα το πόδι μου στην Ελλάδα, στην Αλεξανδρούπολη συγκεκριμένα, με πιάσανε. Τόσες μέρες είχε κρατήσει το ταξίδι, δεν είχα κανένα πρόβλημα. Ηταν η πρώτη φορά αφότου πέρασα τα σύνορα της πατρίδας μου που αντιμετώπιζα τις Αρχές. Μας κλείσανε σ’ ένα κελί πολύ μικρό.\nΑστυνομικός στην Αμυγδαλέζα χτύπησε μετανάστη όταν ζήτησε παυσίπονο\nΣύμφωνα με την ΚΕΕΡΦΑ αστυνομικός στην Αμυγδαλέζα χτύπησε μετανάστη όταν ζήτησε παυσίπονο. Ο Χουράμ Σαχζάτ του Μπασίρ με αριθμό κρατούμενου 2663 στην πτέρυγα Α3 δωμάτιο 6 στο κέντρο κράτησης της Αμυγδαλέζας κατήγγειλε στην ΚΕΕΡΦΑ και τη Πακιστανική Κοινότητα Ελλάδος ότι σήμερα στις 18.45 χτυπήθηκε από αστυνομικό μπροστά σε συγκρατούμενους του.\nO φαύλος κύκλος της υποκρισίας... του Νασίμ Λομανί\nΤο έγκλημα στο Φαρμακονήσι με θύματα 11 πρόσφυγες (8 παιδιά και 3 γυναίκες), εκτός από τις ποινικές και πολιτικές ευθύνες που πρέπει επιτέλους να διερευνηθούν και να αποδοθούν, αναδεικνύει την υποκρισία με την οποία αντιμετωπίζουμε στην Ελλάδα και την υπόλοιπη Ευρώπη τους μετανάστες και τους πρόσφυγες.\nΈχοντας ζήσει για σχεδόν έναν αιώνα στην πόλη Al Quahtaniya* της Συρίας, η Σαμπρίγια Καλάφ πλέον περνά τις μέρες της στον τρίτο όροφο ενός παλιού κτιρίου στην Αθήνα, σε ένα κρύο και άδειο διαμέρισμα. Μόνη παρέα της υπερήλικης γυναίκας, που ανήκει στην κουρδική εθνοθρησκευτική ομάδα των Γιεζίντι, είναι ο 70χρονος γιος της, Κανάαν, ο οποίος έχει μείνει πίσω μαζί της. Αυτό που την κρατά ζωντανή, μετά τη δοκιμασία που υπέστη, είναι η επιθυμία να συναντήσει την οικογένειά της στη Γερμανία – τα τρία παιδιά, τα εγγόνια και τα δισέγγονά της. «Θέλω να τους αγκαλιάσω και μετά ας πεθάνω», δήλωσε η Σαμπρίγια την περασμένη Παρασκευή (7 Φεβρουαρίου) στην Ύπατη Αρμοστεία του ΟΗΕ για τους Πρόσφυγες (Υ.Α.).\nΜια δημόσια συζήτηση για την άνοδο του φασισμού στην Ευρώπη. Δημόσια ανοιχτή συζήτηση με θέμα την άνοδο του φασισμού στην Ευρώπη διοργανώνει η Αντιφασιστική Δράση για την Ελλάδα. Στην εκδήλωση, η οποία θα πραγματοποιηθεί σε αμφιθέατρο του πανεπιστημίου SOAS του Λονδίνου, ο Άρης Χατζηστεφάνου θα παρουσιάσει στιγμιότυπα του νέου του ντοκιμαντέρ ΦΑΣΙΣΜΟΣ Α.Ε.\nΡατσιστική επίθεση στις 24/01/2014\nΣυγκέντρωση διαμαρτυρίας της Αφγανικής κοινότητας για το Φαρμακονήσι\nΣτο φως εμπιστευτικό έγγραφο του Κεντρικού Λιμεναρχείου Μυτιλήνης\nΗ Εφημερίδα των Συντακτών φέρνει στο φως εμπιστευτικό έγγραφο του Κεντρικού Λιμεναρχείου Μυτιλήνης, σταλμένο στις 15 Ιουλίου 2013, που αποκαλύπτει όχι μόνο ότι το Λιμενικό δεν παίρνει υπόψη τα ανθρώπινα δικαιώματα στον επίσημο σχεδιασμό των επιχειρήσεων αποτροπής μεταναστών και προσφύγων στο Αιγαίο, με αποτέλεσμα να τους εκθέτει σε πολλαπλούς κινδύνους, αλλά και ότι είναι ιδιαιτέρως υπερήφανο γι’ αυτή του την πολιτική, φτάνοντας στο σημείο να συγχαίρει τους λιμενικούς ακριβώς επειδή ενεργούν χωρίς μέριμνα για τη διασφάλιση των ανθρωπίνων δικαιωμάτων.\nΣημειώσεις ενός μετανάστη: «Θέλω να φύγω από την Ελλάδα»\nΤο 2009 έφυγα από την Γκάνα λόγω της πολιτικής κατάστασης αναζητώντας μια καλύτερη ζωή. Πήγα στην Κωνσταντινούπολη. Οι Αφρικανοί που γνώρισα εκεί μου έλεγαν ότι τα πράγματα στην Τουρκία ήταν άσχημα και ότι στην Ελλάδα η ζωή είναι καλύτερη. Ετσι αποφάσισα να έρθω εδώ.\nστις 10:18 π.μ. 1 σχόλιο:\nΗ σύλληψη του πολιτικού πρόσφυγα Σελτσούκ Γκουνγκόρ\nΧτες (1/2) είχαμε την αναίτια επίθεση των ΜΑΤ στο Σύνταγμα, στους διαδηλωτές της αντιφασιστικής συγκέντρωσης. Τα ΜΑΤ κυριολεκτικά οργίασαν. Κάποια στιγμή, χτύπησαν με μανία τον πολιτικό πρόσφυγα από την Τουρκία Σελτσούκ Γκουνγκόρ. Ο πολιτικός πρόσφυγας έχασε τις αισθήσεις του από τα βάρβαρα χτυπήματα. Λίγο αργότερα σε βουλευτή που ζητούσε εξηγήσεις οι διμοιρίτες έλεγαν: «Γλίστρησε κι έπεσε». Τόσο απλά…\nΦΑΡΜΑΚΟΝΗΣΙ 2014: Η ΕΥΡΩΠΗ – ΦΡΟΥΡΙΟ ΔΟΛΟΦΟΝΕΙ, ΣΥ...\nΚ. Βαρώτσος (γλύπτης): «Οι πνιγμοί μεταναστών στη ...\nΣημειώσεις ενός μετανάστη: ''ο κόσμος με φοβάται''...\nΑστυνομικός στην Αμυγδαλέζα χτύπησε μετανάστη όταν...\nO φαύλος κύκλος της υποκρισίας... του Νασίμ Λομανί...\nΗ Σαμπρίγια από τη Συρία δεν θέλει να πεθάνει μακρ...\nΣυγκέντρωση διαμαρτυρίας της Αφγανικής κοινότητας ...\nΣτο φως εμπιστευτικό έγγραφο του Κεντρικού Λιμεναρ...\nΣημειώσεις ενός μετανάστη: «Θέλω να φύγω από την Ε...


Ο Γιάννης Π. Τριανταφύλλου και οι σκέψεις του...: Απαιτείται πραγματική απελευθέρωση των ευρωπαϊκών αγορών\nΗ αλήθεια είναι και ναι, και όχι! Ακόμη και η οδηγία που αφορά στις υπηρεσίες, δεν καλύπτει παρά τομείς που αντιστοιχούν σε λίγο περισσότερο από το 40% του ΑΕΠ. Αλλοι κλάδοι, όπως η ενέργεια, οι μεταφορές και οι τηλεπικοινωνίες δεν συμπεριλήφθηκαν σε αυτήν. Μάλιστα, η νομοθεσία καταρτίστηκε με τέτοιον τρόπο, ώστε ακόμη και εταιρείες των κλάδων που υποτιθέμενα απελευθερώθηκαν, συχνά χρειάζεται να... περάσουν από σαράντα κύματα για να παράσχουν τις υπηρεσίες τους σε άλλες χώρες. Επίσης, συχνά-πυκνά, οι κανόνες δεν εφαρμόζονται...\nΟι υπηρεσίες αντιστοιχούν στο 70% του κοινοτικού ΑΕΠ, μόλις όμως στο 22% με 23% του διακοινοτικού εμπορίου. Στην Ευρωπαϊκή Ενωση οι υπηρεσίες παρέχονται επίσης εξαιρετικά μη αποδοτικά, ένας σημαντικός λόγος που αυτή η περιοχή του κόσμου είναι φτωχότερη από τις ΗΠΑ.\nΗ απελευθέρωση της αγοράς των υπηρεσιών θα τόνωνε τον ανταγωνισμό. Οι τιμές θα έπεφταν, με όφελος για τον μέσο καταναλωτή, βελτιώνοντας την ανταγωνιστικότητα του κλάδου και βοηθώντας τα υπερχρεωμένα κράτη στην εξοικονόμηση πόρων. Η καινοτομία, οι επενδύσεις και η απασχόληση θα αυξάνονταν. Σύμφωνα με την ομάδα μελετών Open Europe, μια γενναία απελευθέρωση της αγοράς των υπηρεσιών θα αύξανε το κοινοτικό ΑΕΠ κατά 2,3%, ήτοι 294 δισ. ευρώ.\nΟι υπηρεσίες παροχής υπηρεσιών πρέπει να αποκτήσουν μια «πράσινη κάρτα» που θα τους επιτρέπει να δραστηριοποιούνται οπουδήποτε εντός των συνόρων της, εφόσον θα είναι πιστοποιημένες στη χώρα όπου εδρεύουν.\nΗ δεύτερη κατά σειρά προτεραιότητα έχει να κάνει με την επέκταση των προβλέψεων της οδηγίας για την ελεύθερη παροχή υπηρεσιών σε τομείς που δεν καλύπτονται ήδη, κυρίως της ενέργειας, των μεταφορών και των τηλεπικοινωνιών.\nΕίναι γελοίο, για παράδειγμα, μια εταιρεία μεταφορών, που μεταφέρει αγαθά από την Ισπανία στο Βέλγιο, να μην έχει το δικαίωμα να φορτώσει προϊόντα «καθ’ οδόν» όταν τα οχήματά της διασχίζουν τη Γαλλία.\nΤα υπάρχοντα συμφέροντα, ιδιαίτερα στην παραδοσιακά φιλελεύθερη Γαλλία και τη συντηρητική Γερμανία, δεν αρέσκονται στην προτεινόμενη αυτή απελευθέρωση. Ο βασικός αντίλογος, βέβαια, αφορά τα οφέλη που θα αποκομίσουν οι καταναλωτές, οι οποίοι, ασφαλώς, θα πρέπει να τύχουν προστασίας. Αλλά αυτό μπορεί να επιτευχθεί κάλλιστα αν υπάρχει διαφάνεια σχετικώς με το πού εδρεύει ο πάροχος των υπηρεσιών και εφόσον θα λαμβάνονται άμεσα μέτρα αν οι υπηρεσίες του δεν είναι αυτές που υπόσχεται...\nΣυγγραφέας: Hugo Dixon / Reuters - Πηγή: Καθημερινή


DIY: Αυτά είναι τα 5 πιο απλά σπιτικά tips ομορφιάς - Instyle GR\nDIY: Αυτά είναι τα 5 πιο απλά σπιτικά tips ομορφιάς\n15/09/2014 @ 02:00:26\nΘέλετε να ανανεωθείτε άμεσα χωρίς να χρειαστεί να προβείτε σε έξοδα; Πολλές φορές τα προϊόντα που μπορούν να τονώσουν την εμφάνιση κάθε γυναίκας, βρίσκονται στη κουζίνα, στο ψυγείο, στο σπίτι γενικότερα. Το δέρμα και τα μαλλιά είναι αυτά που μας κάνουν πάντα να φαινόμαστε νεότερες. Κάποιοι τρόποι ώστε να τα φροντίσουμε άμεσα , με εντελώς φυσικό τρόπο είναι οι εξής:\nΤσάι και λεμόνι: Το τσάι είναι ένα ρόφημα που έτσι και αλλιώς έχει ευεργετικές ιδιότητες. Αφού το απολαύσουμε δεν χρειάζεται να πετάξουμε το φίλτρο αλλά να το τοποθετήσουμε στα κουρασμένα μάτια μας για αναζωογόνηση. Τoν χυμό λεμονιού μπορούμε να τον εκμεταλλευτούμε ώστε να λευκάνουμε τα νύχια μας.\nΓια τέλεια μαλλιά: Χτενίζουμε τα μαλλιά σας από τη ρίζα έως τις άκρες κάθε βράδυ. Με τον τρόπο αυτό παράγουμε την όμοια κατανομή των φυσικών ελαίων στα μαλλιά μας σε όλο τους το μήκος, δίνοντας έτσι, μια υγιή λάμψη. Η βαζελίνη είναι χρήσιμη σε πολλές περιπτώσεις όπως επίσης στο να τιθασεύσουμε τα φριζαρισμένα μαλλιά μας. Αν δεν θέλουμε να τα ταλαιπωρούμε με συχνό λούσιμο, λίγη ταλκ αρκεί ώστε να φρεσκάρουμε το χτένισμά μας. Ψεκάζοντας τη βούρτσα των μαλλιών σας με άρωμα , αποκτάμε τέλεια αίσθηση!\nΓια το πρόσωπο: Κοιμόμαστε ανάσκελα για να αποφύγουμε σημάδια ύπνου αλλά και ρυτίδες. Τοποθετούμε κρύα κουτάλια που να εφάπτονται στα μάτια μας για μείωση της πρησμένης όψης. Χρησιμοποιώντας μόνο ζάχαρη και σαπούνι κάνουμε πίλινγκ διώχνοντας τα νεκρά κύτταρα με γλυκό τρόπο. Χαρίζουμε στον εαυτό μας το πιο λαμπερό και λευκό μας χαμόγελο βουρτσίζοντας τα δόντια μας με σόδα μαγειρικής.\nΓια το σώμα: Κάνουμε μασάζ τακτικά με κύβους πάγου σε όλο το σώμα για σύσφιξη την επιδερμίδας. Το αποτέλεσμα θα μας δικαιώσει άμεσα αλλά και σε βάθος χρόνου. Επίσης μην ξεχνάμε ένα σημείο το όποιο παραμελούμε συχνά. Τους αγκώνες! Βάζουμε λάδι για άμεση ενυδάτωση.\nΓια τα πόδια: Στο ξύρισμα αντί για αφρό χρησιμοποιούμε το κοντίσιονερ των μαλλιών μας και η υφή θα είναι μεταξένια. Ειδικά τώρα το καλοκαίρι που τα πόδια μας είναι εκτεθειμένα και ταλαιπωρούνται δεν ξεχνάμε πριν κοιμηθούμε να φορέσουμε κάλτσες εμποτισμένες με ενυδατική κρέμα για πιο μαλακό αποτέλεσμα την επόμενη μέρα.\nSay what? Η νέα συνεργασία της MAC είναι με την …Brooke Shields\nShe bangs! Η Selena Gomez με νέο look λίγες ώρες αφού την είδαμε με τον Justin Bieber\n5 σπιτικά tips DIY ΟΜΟΡΦΙΑ φτιάξτο μόνος σου\n17 October 2021 @ 01:10:49\nGucci και Comme des Garçons λανσάρουν την πιο hot tote bag


Βασικές Ενότητες Archives • IT Expert\n27 Μαΐου 2021 17 Απριλίου 2019 από IT Expert\nΑπαραίτητες γνώσεις αντικειμένων Κατανόηση βασικών όρων και εννοιών που σχετίζονται με την Τεχνολογία Πληροφοριών και Επικοινωνιών, τους υπολογιστές, τις συσκευές και το λογισμικό. Έναρξη και τερματισμός υπολογιστή. Αποδοτική και αποτελεσματική εργασία στην επιφάνεια εργασίας του υπολογιστή χρησιμοποιώντας εικονίδια και παράθυρα. Προσαρμογή βασικών ρυθμίσεων του λειτουργικού συστήματος και χρήση της ενσωματωμένης λειτουργίας βοήθειας. Δημιουργία ενός απλού … Περισσότερα\nΚατηγορίες Uncategorized Ετικέτες ECDL Base,Βασικές Ενότητες Σχολιάστε


Η Mia Khalifa κάλεσε την αστυνομία για να παραδώσει το όπλο της (pics) | Plus: Celebrities | gazzetta.gr\nFollow @twitterΗ Mia Khalifa κάλεσε την αστυνομία για να παραδώσει το όπλο της (pics)\nΚαι αυτή η κίνηση της πασίγνωστης, αλλά πρώην πλέον πορνοστάρ, προκάλεσε ένα μικρό χαμό στο Twitter και γενικώς στα social media.\nΜπορεί εδώ και καιρό η Mia Khalifa να έχει εγκαταλείψει τον χώρο της ερωτικής βιομηχανίας, όμως αυτό δεν σημαίνει οτι έχουν σταματήσει οι απειλές εις βάρος της. Όπως έχει πει και η ίδια, έχουν μειωθεί αλλά δεν έχουν εξαλειφθεί τελείως...\nΛόγω αυτών μάλιστα είχε αναγκαστεί να αγοράσει και μία καραμπίνα, προκειμένου να μπορεί να προστατεύσει τον εαυτό της, όμως η μάστιγα με τις μαζικές δολοφονίες στις ΗΠΑ, την έκανε να αναθεωρήσει την άποψή της.\nΈτσι αποφάσισε να παραδώσει το όπλο της σε έναν αστυνόμο τον οποίο κάλεσε σπίτι της, λαμβάνοντας μέρος στο πρόγραμμα «safe destruction» στο οποίο οι πολίτες τα παραδίδουν, προκειμένου να μειωθούν ανάλογα περιστατικά που έχουν στοιχίσει την ζωή σε εκατοντάδες ανθρώπους.\n«Παραδίδω το όπλο μου στην αστυνομία σήμερα και αφήνω τον μέρος που το είχα άδειο, όπως άδεια είναι και τα κρεβάτια όλων αυτών των παιδιών που έχουν χαθεί. Δεν είμαι ενάντια της δεύτερης τροπολογίας, είμαι ενάντια στους αμέτρητους θανάτους παιδιών», έγραψε χαρακτηριστικά.\nΛίγο αργότερα μάλιστα και μία φωτογραφία με τον αστυνομικό την ώρα της παράδοσης, λέγοντας: «Δεν θα μπορούσε να είναι πιο εύκολο. Ευχαριστώ την αστυνομία του Όστιν που ήρθε για να πάρει το όπλο μου για ασφαλή καταστροφή. Η κίνηση αυτή είναι συμβολική, αλλά αν όλοι μας κάναμε κάτι μικρό, θα αλλάζαμε τον κόσμο».\nΩστόσο, υπήρχαν κάποιοι που διαφώνησαν με την κίνησή της, αυτή...\n«Τώρα τι θα κάνεις αν σου επιτεθεί κάποιος. Αυτός ο καλός αστυνομικός που στέκεται ωραία στην κάμερα θα χρειαστεί κατά μέσο όρο 7 λεπτά για να φτάσει σε εσένα. Δεν ήταν έξυπνο αυτό που έκανες», της έγραψε ένας.\nΈνας άλλος της είπε: «Άρα τώρα δεν έχεις κάτι για να αμυνθείς. Γιατί να το πεις σε όλο τον κόσμο».\nΠάντως, τα χρήματα της αξίας του όπλο, η Mia Khalifa αποκάλυψε οτι θα τα δώσει σε μία οργάνωση για την ασφάλεια των όπλων.


Διακήρυξη ACE & UIA “Αρχιτεκτονικοί Διαγωνισμοί” – Σύλλογος Αρχιτεκτόνων Κύπρου\nΤο Συμβούλιο Αρχιτεκτόνων Ευρώπης (ACE – Architects Council of Europe) και η Διεθνής Ένωση Αρχιτεκτόνων (UIA – International Union of Architects) πραγματοποίησαν στις 25.10.2019 στα κεντρικά γραφεία της UNESCO στο Παρίσι, Συνέδριο για τους “Αρχιτεκτονικούς Διαγωνισμούς” όπου και εξέδωσαν την ακόλουθη σημαντική “Διακήρυξη”\nΑρχιτεκτονικοί Διαγωνισμοί: Ένα Σημαντικό Μέσο Διαμόρφωσης Πολιτικής για τη Διασφάλιση της Ποιότητας στο Δομημένο Περιβάλλον\nΟι Αρχιτεκτονικοί Διαγωνισμοί (ADCs – Architectural Design Competitions) είναι μία από τις πιο αποτελεσματικές μεθόδους για την επίτευξη της αριστείας στον σχεδιασμό κτηρίων και στα κοινοτικά σχέδια. Αποφέρουν βέλτιστες λύσεις και σχέδια για ένα συγκεκριμένο πρόγραμμα ανάπτυξης, για ένα πολεοδομικό έργο ή για ένα έργο σχεδιασμού και διαμόρφωσης τοπίου. Καθώς βασίζονται αποκλειστικά στην ποιότητα των προτεινόμενων λύσεων, και εστιάζουν στις συγκεκριμένες ανάγκες ενός προσεκτικά προσδιορισμένου πρότζεκτ, οι διαγωνισμοί έχουν ως αποτέλεσμα λύσεις υψηλής αξίας που είναι ιδιαίτερα χρήσιμες για τους τελικούς χρήστες, βελτιώνοντας γενικά την ποιότητα ζωής, αλλά και συνεισφέροντας στην επίτευξη της αριστείας στον σχεδιασμό του δομημένου περιβάλλοντος.\nΗ Διεθνής Ένωση Αρχιτεκτόνων και το Συμβούλιο Αρχιτεκτόνων της Ευρώπης ενθαρρύνουν τους αρμόδιους για τη χάραξη πολιτικής και τους κυβερνητικούς φορείς να συμπεριλάβουν τους Αρχιτεκτονικούς Διαγωνισμούς ως μία προτεινόμενη διαδικασία στη Νομοθεσία Περί Σύναψης Δημοσίων Συμβάσεων, έτσι ώστε να προωθηθούν ανθεκτικές, άριστες, και υπεύθυνες λύσεις για κτήρια και κοινότητες.\nΟι Αρχιτεκτονικοί Διαγωνισμοί επικεντρώνονται σε ποιοτικές αντικειμενοστρεφείς διαδικασίες. Οι διαγωνισμοί στην αρχιτεκτονική, την πολεοδομία, και τον σχεδιασμό και διαμόρφωση τοπίου αποτελούν έναν εξαιρετικό τρόπο αξιολόγησης πολλαπλών σχεδιαστικών προτάσεων. Τα παραπάνω, στο πλαίσιο μιας επίσημης, επαγγελματικής διαδικασίας, που στοχεύει στην εξεύρεση του καλύτερου πρότζεκτ για την προσδιορισμένη ανάγκη. Σύμφωνα με τα κριτήρια αξιολόγησης που καθορίζονται στον φάκελο κάθε διαγωνισμού, οι προτάσεις που υποβάλλονται από τους διαγωνιζόμενους αξιολογούνται από ανεξάρτητους κριτές. Οι διαγωνισμοί βασίζονται στην ποιότητα καθώς οι αποφάσεις των επιτροπών γίνονται με αποκλειστικό γνώμονα την ποιότητα των προτάσεων. Εστιάζουν στο έργο καθώς αντικείμενο τους είναι η παροχή βέλτιστων δυνατών λύσεων, απόλυτα προσαρμοσμένων στις ανάγκες των πελατών και της τοποθεσίας.\nΟι Αρχιτεκτονικοί Διαγωνισμοί έχουν αποφέρει σε παγκόσμιο επίπεδο πολλά κτήρια σημαντικής πολιτιστικής αξίας, συμπεριλαμβανομένης της Όπερας του Σύδνεϋ, του Centre Pompidou (Κέντρο Ζόρζ Πομπιντού), της Bibliothèque Nationale de France (Εθνική Βιβλιοθήκη της Γαλλίας), του Διεθνές Φόρουμ του Τόκιο και της Εθνικής Βιβλιοθήκης της Αιγύπτου στην Αλεξάνδρεια.\nΚαλούμε τους κυβερνητικούς φορείς, τις Δημόσιες Αρχές και τους ιδιώτες-πελάτες να επιδιώξουν την ποιοτική και σχεδιαστική αριστεία μέσα από διαγωνισμούς.\nΟι διαγωνισμοί αποφέρουν πολλαπλά οφέλη τόσο στους πελάτες, όσο στους διαγωνιζόμενους και στην κοινωνία.\nΠοιότητα: Αποδίδουν αρχιτεκτονικά έργα και πολεοδομικές αναπτύξεις υψηλής ποιότητας.\nΚαινοτομία: Αποτελούν πηγή καινοτόμων, οικονομικών και βιώσιμων λύσεων.\nΔιαφάνεια: Οι διαγωνισμοί αποτελούν διαφανείς και αμερόληπτες διαδικασίες, και θεμελιώνουν την εγκυρότητα και την εμπιστοσύνη του κοινού, προωθώντας παράλληλα τη δικαιοκρισία και την απουσία διαφθοράς μέσα από τη διαδικασία ανώνυμων συμμετοχών.\nΕυελιξία: Αποτελούν βιώσιμες λύσεις για μικρούς και μεγάλους φορείς, για έμπειρους πελάτες και για εκείνους που έχουν περιορισμένη εμπειρία.\nΕγγυημένη ποιότητα: Υψηλά εξειδικευμένοι, ανεξάρτητοι επαγγελματίες κριτές, μαζί με εκπροσώπους των πελατών, αξιολογούν τις προτάσεις στη βάση σαφώς καθορισμένων κριτηρίων.\nΚαλή σχέση κόστους – αποτελεσματικότητας και προβολής: Το κόστος των διαγωνισμών κυμαίνεται στο ένα της εκατό του συνολικό προϋπολογισμού ανέγερσης, ενώ οι διαγωνιζόμενοι ανταμείβονται ικανοποιητικά.\nΣυμμετοχή του κοινού: Δίνουν την ευκαιρία για τη συμμετοχή των πολιτών στη διαμόρφωση του δομημένου περιβάλλοντος, δίνοντας το έναυσμα για δημόσιο διάλογο αναφορικά με τις υπάρχουσες ανάγκες και τις διαφορετικές προσεγγίσεις ως προς τον αρχιτεκτονικό σχεδιασμό.\nΊσες ευκαιρίες: Όλοι οι διαγωνιζόμενοι έχουν ίσες ευκαιρίες. Σε νέους και σχετικά άγνωστους αρχιτέκτονες, οι διαγωνισμοί μπορούν να δώσουν την ευκαιρία να ολοκληρώσουν μεγάλα έργα. Αποδεικνύονται ιδιαιτέρως χρήσιμοι καθώς αποτελούν μια πολύ καλή ευκαιρία για νεαρούς επαγγελματίες που επιθυμούν να εισέλθουν στην αγορά.\nΔημιουργικότητα: Δημιουργούν ευκαιρίες για τη δοκιμή νέων ιδεών, ενθαρρύνοντας την επίσημη διατύπωση διαφόρων προσεγγίσεων.\nΤο Συμβούλιο Αρχιτεκτόνων Ευρώπης και η Διεθνής Ένωση Αρχιτεκτόνων έχουν αναπτύξει λεπτομερείς οδηγίες για την οργάνωση διαγωνισμών, καλύπτοντας τα εξής θέματα:\nΑρχές της ανωνυμίας, της διαφάνειας, της ίσης μεταχείρισης και της μη δημιουργίας διακρίσεων,\nΑνεξαρτησία και σύνθεση Κριτικής Επιτροπής,\nΦύση και πλαίσιο του διαγωνισμού,\nΧρηματικά έπαθλα και αμοιβές,\nΥπάρχουν πολλές πιθανές διαδικασίες και μορφές διαγωνισμού. Έχουμε εμπειρία σε όλες. Ανεξάρτητα από τις επιλεγμένες μορφές και διαδικασίες, ο συνδυασμός ενός καλού φακέλου οδηγιών αναφορικά με τον σχεδιασμό, καλών διαδικασιών και μιας καλής Κριτικής Επιτροπής αποτελεί εγγύηση για ένα καλό αποτέλεσμα.\nΕπίσημο Έγγραφο Διακήρυξης


Ασφάλεια Σύνταξης & Αποταμίευσης - Te-Τrust Ασφάλειες\nΑσφάλεια Σύνταξης & Αποταμίευσης\nΣε μια χρονική περίοδο που η κοινωνία μας έρχεται αντιμέτωπη με πλήρη αβεβαιότητα για το οικονομικό μέλλον των συντάξεων και με τις συνεχείς αλλαγές στον ασφαλιστικό κλάδο να δυσχεραίνουν ακόμη περισσότερο την επικρατούσα κατάσταση, η ανάγκη για εύρεση νέων και αποδοτικών λύσεων είναι πιο επιτακτική από ποτέ. Μια τέτοια λύση είναι η ιδιωτική ασφάλιση, η οποία αποτελεί την πιο συμφέρουσα επιλογή και εξασφαλίζει ένα ιδιαίτερα ικανοποιητικό εισόδημα στην ηλικία της σύνταξης.\nΗ ιδιωτική ασφάλεια σύνταξης είναι αυτόνομη και ανεξάρτητη της δημόσιας σύνταξης. Στόχος είναι να συμπληρώσει το ποσό της δημόσιας σύνταξης προκειμένου κάθε ασφαλισμένος να εξασφαλίσει το εισόδημα που επιθυμεί ώστε να έχει ο ίδιος και η οικογένειά του το βιοτικό επίπεδο που επιθυμούν. Όσο νωρίτερα προνοήσει κάποιος για το μέλλον του, τόσο πιο αποδοτικά είναι τα συνταξιοδοτικά προγράμματα.\nΕκτός από τα ατομικά συνταξιοδοτικά προγράμματα, υπάρχουν και τα ομαδικά προγράμματα σύνταξης, τα οποία παρέχονται μέσα από την επιχείρηση στην οποία εργάζεται ο καθένας. Πιο συγκεκριμένα, κάθε επιχείρηση μπορεί να δώσει τη δυνατότητα στους εργαζόμενούς της να συμμετέχουν σε κάποιο ομαδικό συνταξιοδοτικό πρόγραμμα. Αυτά τα προγράμματα συνήθως προβλέπουν την καταβολή ενός μέρους ασφαλίστρων από τον εργοδότη και ενός μέρους από τον εργαζόμενο και το ποσό που συγκεντρώνεται καταβάλεται στον ασφαλισμένο την ημέρα της συνταξιοδότησής του.\nΠλεονεκτήματα συνταξιοδοτικών προγραμμάτων:\nΕπιλογή ύψους ασφαλίστρων με βάση την οικονομική δυνατότητα του καθενός έτσι ώστε το πρόγραμμα να είναι βιώσιμο και να διατηρηθεί μέχρι τη λήξη του συμβολαίου αποφέροντας το μέγιστο οικονομικό όφελος.\nΕπιλογή ετών ασφάλισης προκειμένου να μπορεί καθένας να ορίσει πότε επιθυμεί να λάβει το ποσό της σύνταξης.\nΕπιλογή συχνότητας καταβολής ασφαλίστρων μηνιαίως, τριμηνιαίως, εξαμηνιαίως ή εφάπαξ.\nΕγγυημένο κεφάλαιο το οποίο μπορεί κάποιος να εισπράξει ως εφάπαξ ποσό στη λήξη του συμβολαίου ή ως μηνιαία τμηματική καταβολή επιλέγοντας ο ίδιος το επιθυμητό χρονικό διάστημα διάρκειας των καταβολών.\nΕγγυημένο επιτόκιο -σαφώς μεγαλύτερο του τραπεζικού επιτοκίου- προκειμένου να εξασφαλιστεί το μέγιστο δυνατό ποσό στη λήξη του συμβολαίου.\nΣταθερά ασφάλιστρα για να μπορεί κάθε ασφαλισμένος να ανταποκριθεί στην συστηματική υποχρέωση καταβολής αυτών. Ωστόσο, κάθε ασφαλισμένος μπορεί να ενισχύσει το ποσό αποταμίευσης με έκτακτες καταβολές, όποτε του επιτρέπει η οικονομική του κατάσταση και άρα να εξασφαλίσει ένα ακόμα μεγαλύτερο κεφάλαιο.\nΣυστηματική ενημέρωση για την καταβολή των ασφαλίστρων προκειμένου να υπάρχει σωστός προϋπολογισμός και συνέπεια στις καταβολές.\nΆμεση συνταξιοδότηση στη λήξη του συμβολαίου χωρίς καμία απολύτως κωλυσιεργία.\nΕισόδημα το οποίο δεν υπόκειται σε φορολόγηση σύμφωνα με τον ισχύοντα νόμο (ή υπόκειται σε χαμηλή φορολόγηση στην περίπτωση των ομαδικών προγραμμάτων).\nΔυνατότητα εξαγοράς του ασφαλιστικού προγράμματος σε περίπτωση που προκύψει ανάγκη μετά την παρέλευση ενός συγκεκριμένου χρονικού διαστήματος από την έναρξη του συμβολαίου.\nΠλήρης εξασφάλιση των ασφαλισμένων καθώς οι ασφαλιστικές εταιρείες υπόκεινται σε τακτικούς ελέγχους και δημοσιοποιούν ετήσιες οικονομικές εκθέσεις ενώ παράλληλα υπάρχει πλήρης κατοχύρωση των ασφαλισμένων σύμφωνα με τις προβλέψεις του εγγυητικού κεφαλαίου ζωής σε περίπτωση που κλείσει μια ασφαλιστική εταιρεία.\nΤακτική ενημέρωση του πελάτη για την πορεία του λογαριασμού του.\nΣυνάπτοντας ένα συμβόλαιο ιδιωτικής σύνταξης, μπορεί κάποιος να αισθάνεται πιο σίγουρος για το μέλλον και παράλληλα να μην εξαρτάται αποκλειστικά και μόνο από τη δημόσια σύνταξη,η οποία υπόκειται σε συνεχείς αλλαγές, συνήθως μη συμφέρουσες για τον ασφαλισμένο.\nΓιατί να αποκτήσω ένα ιδιωτικό πρόγραμμα συνταξιοδότησης\nΠέρασαν δέκα και πλέον χρόνια από τότε που η χώρα βρέθηκε στη δίνη μιας πρωτοφανούς χρηματοπιστωτικής κρίσης. Οι επιπτώσεις ήταν άμεσες με την έκπτωση της ποιότητας της ζωής των νοικοκυριών,και την οριζόντια περικοπή μισθών και συντάξεων. Βέβαια οι νέοι εργαζόμενοι ήλπιζαν και ελπίζουν σε ένα καλύτερο αύριο, αλλά όταν έχουν περάσει τα χρόνια και περιμένετε να απολαύσετε τους καρπούς των κόπων σας, αποκτώντας την σύνταξη που θα είναι πιθανόν η κύρια πηγή εσόδων, τότε παίρνει άλλες διαστάσεις η ανάγκη να συμπληρωθεί με ένα αξιοπρεπές και σταθερό εισόδημα.\nΑρχίζοντας από την έναρξη της εργασιακής απασχόλησης την αποταμίευση,δημιουργώντας ένα προσαρμοσμένο και εξατομικευμένο ιδιωτικό πρόγραμμα σύνταξης σύμφωνα με τις επιθυμίες και τις δυνατότητες σάς!\nΠαρακάτω ακολουθούν ορισμένα από τα πλεονεκτήματα σε περίπτωση που επιλέξετε ένα συμβόλαιο που θα ταιριάζει στις οικονομικές σας ανάγκες εξασφαλίζοντας την μελλοντική σας ευημερία και το αντίστοιχο βιοτικό επίπεδο.\nΟφέλη ιδιωτικής σύνταξης\nΠροσωπική επιλογή του ηλικιακού ορίου συνταξιοδότησης\nΕυέλικτα προγράμματα πληρωμής και εγγυημένη σταθερότητα καταβολής εισφορών\nΕγγυημένο σταθερό εισόδημα εφόρου ζωής(χωρίς μειώσεις)\nΔυνατότητα εφάπαξ καταβολής του αποταμιευτικού ποσού.\nΆμεση έναρξη της πληρωμής χωρίς καθυστερήσεις\nΣε περίπτωση αιφνίδιου θανάτου του δικαιούχου το αποταμιευτικό ποσό-σύνταξη δεν “χάνεται” αλλά συνεχίζει να καταβάλλεται στους νόμιμους δικαιούχους του συμβολαίου.(Οικογένεια)\nΗ δημόσια σύνταξη δεν μπορεί απαραίτητα να εγγυηθεί στους δικαιούχους την εξασφάλιση μιας σταθερής και υψηλής ποιότητας ζωής καθώς δημιουργούνται αυξημένες ιατροφαρμακευτικές δαπάνες, τροποποίηση των υγιεινό διαιτητικών συνηθειών που θεωρούνται κοστοβόρα, σε συνδυασμό με την πιθανότητα να υποστούν αναπάντεχες μειώσεις σε σχέση με τα χρόνια εργασίας τους και τις εισφορές που πλήρωναν επί δεκαετίες.\nΩς εκ τούτου μία σταθερή και εγγυημένη από την υπογραφή κιόλας του συμβολαίου ιδιωτική σύνταξη,μπορεί να υποστηρίξει ακόμη και να αυξήσει την οικονομική δυνατότητα του δικαιούχου,παρέχοντας πληθώρα επιλογών(εφάπαξ η σταθερή μηνιαία καταβολή της σύνταξης)κ.α\nΣημαντικό επίσης είναι πως ο δικαιούχος γνωρίζει πως δεν θα μειωθεί ποτέ το προσυμφωνηθέν ποσό που θα δικαιούται στο μέλλον σε σχέση με την δημόσια σύνταξη.Έτσι μπορεί να σχεδιάσει ένα πιο αισιόδοξο παρόν και ένα ακόμα πιο ευοίωνο μέλλον με στόχο την απόλαυση της ζωής,των αγαπημένων μελών της οικογένειας και την προστασία της ανθρώπινης αξιοπρέπειας.\nΤέλος, πρέπει να διευκρινιστεί πως τα προγράμματα ιδιωτικής σύνταξης ουσιαστικά ανήκουν στα ιδιωτικά αποταμιευτικά προγράμματά. Καθένας, λοιπόν, μπορεί να χρησιμοποιήσει ένα τέτοιο πρόγραμμα για να αποταμιεύσει χρήματα για πολλούς άλλους λόγους εκτός από την ενίσχυση της σύνταξής του. Συνηθέστερος λόγος είναι η αποταμίευση για λόγους σπουδών των παιδιών και αυτό γιατί οι περισσότεροι γονείς ανησυχώντας για το μέλλον των παιδιών τους, συχνά προνοούν προκειμένου να τους προσφέρουν όσα περισσότερα μπορούν και στον τομέα των σπουδών τους και της επαγγελματικής τους αποκατάστασης. Η οικονομική αυτή ενίσχυση αποδεικνύεται ιδιαίτερα ωφέλιμη όταν τα παιδιά την χρειάζονται γι’αυτόν τον πολύ σημαντικό σκοπό.


Χρεωστική κάρτα - ΤΡΑΠΕΖΙΚΕΣ ΕΡΓΑΣΙΕΣΔιαβάστε Περισσότερα\nΚύριος » ΤΡΑΠΕΖΙΚΕΣ ΕΡΓΑΣΙΕΣ » Χρεωστική κάρτα\nΤι είναι μια κάρτα χρέωσης\nΜια κάρτα χρέωσης είναι ένας τύπος ηλεκτρονικής κάρτας πληρωμής που δεν χρεώνει τόκους, αλλά απαιτεί από τον χρήστη να πληρώσει το υπόλοιπό του στο ακέραιο κατά την παραλαβή της δήλωσης, συνήθως σε μηνιαία βάση. Οι κάρτες χρέωσης προσφέρονται από περιορισμένο αριθμό εκδοτών. Μπορούν να περιλαμβάνουν ένα περιορισμένο όριο δαπανών με γενναιόδωρα οφέλη ανταμοιβής για τον κάτοχο της κάρτας. Ωστόσο, αυτές οι κάρτες περιλαμβάνουν συνήθως ένα υψηλό ετήσιο τέλος που μπορεί να κυμαίνεται από $ 150 έως $ 550.\nΚΑΤΑΧΩΡΙΣΗ Κάρτας φόρτισης προς τα κάτω\nΜια κάρτα χρέωσης είναι μια επώνυμη κάρτα που είναι διαθέσιμη για χρήση οπουδήποτε και αν γίνει αποδεκτή η μάρκα για ηλεκτρονική πληρωμή. Αυτές οι κάρτες έχουν μια παρόμοια δομή και παρόμοια χαρακτηριστικά με μια τυπική πιστωτική κάρτα, ωστόσο έχουν και κάποιες διακριτές διαφορές.\nΈγκριση και χρήση κάρτας χρέωσης\nΟι κάρτες χρέωσης απαιτούν έγκριση για έγκριση. Γενικά εγκρίνονται μόνο για δανειολήπτες υψηλής ποιότητας με εξαιρετική ή καλή πίστωση. Αυτές οι κάρτες μπορούν να επιτρέπουν απεριόριστες δαπάνες, ωστόσο πρέπει να πληρώνονται πλήρως κάθε μήνα που περιορίζει τη χρήση τους. Οι αναπάντητες πληρωμές αναφέρονται σε πιστωτικά γραφεία και μπορούν να επηρεάσουν σημαντικά την πιστοληπτική ικανότητα ενός δανειολήπτη.\nΟι κάρτες χρέωσης είναι δημοφιλείς λόγω των ανταμοιβών και των οφελών που προσφέρουν με κάθε αγορά. Οι κάτοχοι καρτών μπορούν να αποκτήσουν σημεία αγορών και ακόμη και πιστώσεις για δήλωση με τις αγορές τους, συχνά με διπλά και τριπλά σημεία στα τραπεζικά και ταξιδιωτικά έξοδα. Έτσι, μπορεί να είναι μια καλή επιλογή για επαγγελματικά ταξίδια. Οι εκδότες καρτών προσφέρουν στους κατόχους καρτών έκθεση σε μια μεγάλη ποικιλία τυποποιημένων ειδών, μάρκες πολυτελείας και ταξιδιωτικές προσφορές που μπορούν να αγοραστούν με σημεία που έχουν συγκεντρωθεί από μια κάρτα χρέωσης.\nΗ American Express είναι πρωτογενής εκδότης καρτών χρέωσης στον κλάδο των ηλεκτρονικών πληρωμών. Προσφέρουν πέντε κάρτες, όπως: Premier Rewards Gold Card, Platinum Card, Plum Card, Business Gold Rewards Card και Business Platinum Card. Κάθε κάρτα έχει τους δικούς της όρους και ανταμοιβή οφέλη.\nΗ Premier Rewards Gold Card απαιτεί ετήσια αμοιβή $ 195 μετά το πρώτο έτος. Οι πόντοι κερδίζονται με κάθε αγορά. Οι κάτοχοι καρτών μπορούν να χρησιμοποιήσουν πόντους για μια μεγάλη ποικιλία αγορών ή σημείων μεταφοράς σε ένα συχνό ταξιδιωτικό πρόγραμμα. Ορισμένα από τα ειδικά του οφέλη περιλαμβάνουν 25.000 πόντους ανταμοιβής μετά από 2.000 δολάρια σε αγορές εντός των πρώτων τριών μηνών, 3X πόντους για πτήσεις αεροπορικών πτήσεων, 2X πόντους σε εστιατόρια στις ΗΠΑ, 2X πόντους σε βενζινάδικα των ΗΠΑ και 2X πόντους σε σουπερμάρκετ των ΗΠΑ. Η Κάρτα προσφέρει επίσης πιστώσεις που περιλαμβάνουν πίστωση αμοιβής για αεροπορικά εισιτήρια 100 $, πίστωση τέλους αποσκευών 100 $ ετησίως και πίστωση ξενοδοχείου 75 € με συνεργαζόμενα ξενοδοχεία.\nΣυμπληρωματική κάρτα Μια co-branded πιστωτική κάρτα χρηματοδοτείται από δύο μέρη: τυπικά, ένας λιανοπωλητής και ένα δίκτυο τραπεζών ή καρτών (Visa, MasterCard). Φέρει το λογότυπο και των δύο. περισσότερες Εταιρικές Πιστωτικές Κάρτες Εταιρικές πιστωτικές κάρτες είναι πιστωτικές κάρτες που εκδίδονται σε υπαλλήλους εγκατεστημένων εταιρειών για χρήση κατά την χρέωση των εξουσιοδοτημένων επιχειρηματικών εξόδων. Περισσότερες κάρτες American Express Μια κάρτα American Express είναι μια ηλεκτρονική κάρτα πληρωμής με την επωνυμία American Express Company. Περισσότερες κάρτες Open Loop Κάθε κάρτα χρέωσης που είναι ευρέως αποδεκτή σε διάφορους εμπόρους και τοποθεσίες θεωρείται κάρτα ανοιχτού βρόχου. περισσότερα Η αξία των αριθμών αναγνώρισης τραπεζών Ο αριθμός ταυτοποίησης τραπεζών (BIN) είναι ο αρχικός αριθμός των τεσσάρων έως έξι αριθμών που εμφανίζονται σε μια πιστωτική κάρτα. Προσδιορίζει με μοναδικό τρόπο το ίδρυμα που εκδίδει την κάρτα. περισσότερα Ανακαλύψτε την κάρτα Card Discover είναι μία από τις μεγαλύτερες μάρκες πιστωτικών καρτών στις Ηνωμένες Πολιτείες. περισσότερες συνδέσεις συνεργατών\n© 2020 Τι είναι μια κάρτα χρέωσης Μια κάρτα χρέωσης είναι ένας τύπος ηλεκτρονικής κάρτας πληρωμής που δεν χρεώνει τόκους, αλλά απαιτεί από τον χρήστη να πληρώσει το υπόλοιπό του στο ακέραιο κατά την παραλαβή της δήλωσης, συνήθως σε μηνιαία βάση. Οι κάρτες χρέωσης προσφέρονται από περιορισμένο αριθμό εκδοτών. Μπορούν να περιλαμβάνουν ένα περιορισμένο όριο δαπανών με γενναιόδωρα οφέλη ανταμοιβής για τον κάτοχο της κάρτας. Ωστόσο, αυτές οι Χρεωστική κάρτα - ΤΡΑΠΕΖΙΚΕΣ ΕΡΓΑΣΙΕΣΔιαβάστε Περισσότερα


Και επίσημα αποδεκτή η παραίτηση του Διοικητή του Γ.Ν. Καρδίτσας από τον Υπουργό Υγείας Β. Κικίλια\tΚύριο\n14 Ιανουαρίου 2021, 01:34\nΌπως σας είχε ενημερώσει από το πρωί της Τετάρτης (13/1) το KarditsaLive.Net ο Διοικητής του Γ.Ν. Καρδίτσας ήταν σε κανονική άδεια και ότι υπήρχε "οργασμός" συσκέψεων για την επόμενη ημέρα παρουσία του Υποδιοικητή της 5ης Υ.ΠΕ. Στ. Παπαγεωργίου.\nΤο επίσημο της αλλαγής σελίδας στο νοσοκομείο Καρδίτσας έλαβε Φ.Ε.Κ. την Τετάρτη (13/1) με την σχετική απόφαση να υπογράφεται μία ημέρα νωρίτερα από τον Υπουργό Υγείας Βασ. Κικίλια και τον Αναπληρωτή Υπουργό Βασ. Κοντοζαμάνη.\nΝα αναφέρουμε, τέλος, ότι ο κ. Κεχαγιάς γνωστοποιήθηκε ότι αναλαμβάνει τα ηνία του Γ.Ν. Καρδίτσας στις 23 Δεκεμβρίου 2019 και μετά από μία παραίτηση επίσης με "πανελλαδικό θόρυβο" που προηγήθηκε από τον κ. Πατέρα.\nΑκολούθως η απόφαση για τον Κο Κεχαγιά:\nΤελευταία τροποποίηση στις14 Ιανουαρίου 2021, 01:37


Εκπαιδευτικά προγράμματα στο στο Κέντρο Επισκεπτών Θησείου - elamazi.gr\nΕκπαιδευτικά προγράμματα στο στο Κέντρο Επισκεπτών Θησείου\n19 Μαΐου @ 11:00 πμ - 6:00 μμ\nΤην Κυριακή 19 Μαΐου θα πραγματοποιηθούν στο Κέντρο Επισκεπτών Θησείου δύο δράσεις για παιδιά προσχολικής και σχολικής ηλικίας:\n1. «Οι Εξερευνητές του Διαστήματος». Για παιδιά προσχολικής ηλικίας (4-6 ετών). Κυριακή 19 Μαΐου, ώρα 16:00-18.00\nΜια δράση που περιλαμβάνει κατασκευές και διαδραστικά εκπαιδευτικά παιχνίδια που εισάγουν τους μικρούς μας φίλους σε θέματα Αστρονομίας και Διαστημικής Φυσικής. Σαν πραγματικοί «μικροί εξερευνητές του διαστήματος» θα παίξουν και θα ψυχαγωγηθούν μαθαίνοντας, για τους πλανήτες του ηλιακού μας συστήματος και την εξερεύνησή τους.\nΜε την ανάγνωση παραμυθιών που εμπλέκουν την αστρονομία, θα ταξιδέψουν σε αποστάσεις μακρινότερες του ηλιακού συστήματος, εξερευνώντας τον Γαλαξία μας!\nΚόστος: 5 ευρώ.\nΣτη δράση συμμετέχουν και οι γονείς με ξενάγηση στο μουσείο (κόστος 2,5 ευρώ).\n2. «Στα χνάρια του χαμένου τηλεσκοπίου». Για παιδιά 7-11 ετών.\nΚυριακή 19 Μαΐου, ώρα 11.00-13.00\nΗ επόμενη δράση για παιδιά ηλικίας 7-11 ετών, πραγματοποιείται την ερχόμενη Κυριακή 19/05. Ξεκινώντας από το κτίριο που φιλοξενεί το ιστορικό τηλεσκόπιο Δωρίδη, μέσα από πλούσιο οπτικοακουστικό υλικό που αφορά στους αστέρες (χρώματα, μεγέθη, φάσεις εξέλιξης) καταλήγουν στους υπαίθριους χώρους του Αστεροσκοπείου για ηλιακή παρατήρηση.\nΜέσα από έναν ισορροπημένο σχεδιασμό παιχνιδιού και γνώσης, αποκαλύπτεται στα παιδιά πώς να αναγνωρίζουν τους αστερισμούς και τους πιο λαμπρούς αστέρες αυτών. Μυθικοί ήρωες, ζώα και αντικείμενα παίρνουν σχήμα και ενθουσιάζουν.\n“Πως δημιουργείται ένα αστέρι;”, “Τι είναι οι κόκκινοι γίγαντες ή οι λευκοί νάνοι;”, “Τί είναι ένα αστρικό σμήνος ή ένας γαλαξίας;”, είναι κάποια από τα ερωτήματα που οι νεαροί επισκέπτες καλούνται να απαντήσουν μέσα από ένα παιχνίδι γνώσης και ψυχαγωγίας. Στο τέλος της δράσης, περιμένει τα παιδιά μια έκπληξη!\nΚρατήσεις θέσεων στο [email protected] και στα τηλέφωνα 210 3490055 και 2103490160.


Σπίτι > Προϊόντα > Κινητήρες αερίου\n(Σύνολο 5 Προϊόντα για Κινητήρες αερίου)\nWeifang Huatian Diesel Engine Co., Ltd is one of the Κινητήρες αερίου leading brands in China. It is the factory & supplier specializing in manufacturing Κινητήρες αερίου. Offer high quality Κινητήρες αερίου at a cheap wholesale price.\nΧονδρικό Κινητήρες αερίου από την Κίνα, πρέπει να βρείτε φτηνές Κινητήρες αερίου ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Κινητήρες αερίου παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Κινητήρες αερίου, Είμαστε 'll να σας απαντήσει ταχύτερα.


Βρήκαμε τι δουλειά έκανε ο Κυρανάκης | Η Εφημερίδα των Συντακτών\nΒρήκαμε τι δουλειά έκανε ο Κυρανάκης\n«Που έχετε δουλέψει κ. Κυρανακη;» ρωτάει στον Alpha 98.9 τον βουλευτή της Νέας Δημοκρατίας κ. Κυρανάκη ο Τάκης Χατζής. «Δουλεύω από τα 19» απαντάει αυτός.\nΚαι συνεχίζεται ένας διάλογος, τόσο απολαυστικά θλιβερός για τον βουλευτή, που στο τέλος μας έκανε να νιώσουμε οίκτο και συμπάθεια.\nΧατζής: Ναι, πού;\nΚυρανάκης: Φτιάχνω ιστοσελίδες\nΧατζής: Είστε προγραμματιστής;\nΚυρανάκης: Όχι. Δεν προγραμματίζω.\nΚυρανάκης: Ελάτε μια μέρα να σας δείξω. Αυτή είναι η δουλειά μου και έτσι με έχουν γνωρίσει και όλοι μου οι συνεργάτες τους οποίους εάν θέλετε να τους καλέσετε στην εκπομπή να ρωτήσετε εάν ήμουν και συνεπής και καλός στη δουλειά μου. Έτσι γνωρίστηκα και με τον κύριο Μητσοτάκη\nΤο πανηγύρι με τον βουλευτή είχε ήδη ξεκινήσει.\n«Με έβαλε στη λίστα, μου έκανε ρουσφέτι, αυτό εννοείτε;» του λέει ο κ. Κυρανάκης, «ξέρω γω» η απάντηση του Τάκη Χατζή, ένα «ξέρω γω» που έμοιαζε σαν να του απάντησε «βεβαίως και σας έκανε ρουσφέτι».\n«Τι είναι αυτά που λέτε, σοβαρά μιλάτε;» θίχτηκε ο κ. Κυρανάκης που έχει φάει τα χρόνια του φτιάχνοντας ιστοσελίδες χωρίς να ξέρει να φτιάχνει ιστοσελίδες.\n«Στο τέλος αυτής της συζήτησης ο κόσμος θα βγάλει τα συμπεράσματά του», λέει ο Τάκης Χατζής.\nΕυτυχώς που υπάρχει ο κ. Κυρανάκης και δεν χρειάζεται να τον εφεύρουμε... Βέβαια για ΔΑΠίτη και ΟΝΝΕΔίτη μιλάμε, έτσι; Δεν είχα, προσωπικά, περισσότερες απαιτήσεις.\nΌλο το ηχητικό\nΠω πω πω... κύριε @takishatzis, δεν είναι σωστό αυτό που κάνατε στον κύριο @kyranakis.\n(το ηχητικό από τον @GiannisMpathas) pic.twitter.com/6O9UmgvgbM\nΠΑΡΑΣΚΗΝΙΑ 05.11.2020, 13:35\nΟ Μητσοτάκης έκανε Σωτήρη τον Τσιόδρα (αλλά ευτυχώς όχι Σωτηράκη)\nΚομψό δεν είναι σίγουρα, κομψό ούτε καν όταν υπάρχει λίστα Πέτσα περί κομψότητας στα ΜΜΕ. Αλλά δεν είναι και πρέπον.\nΠΑΡΑΣΚΗΝΙΑ 16.09.2020, 13:01\nΣήμερα ο πρωθυπουργός της Ελλάδας (και όχι της Αθήνας) κ. Κυριάκος Μητσοτάκης θα υποδεχτεί τον πρωθυπουργό της Βόρειας Μακεδονίας (και όχι των Σκοπίων) κ. Ζόραν Ζάεφ.\nΠΑΡΑΣΚΗΝΙΑ 24.08.2020, 20:00\nΈχουμε διαβάσει τόσα πολλά αποθεωτικά για τον κ. Κυριάκο Μητσοτάκη, τον πρωθυπουργό μας, τον σωτήρα μας, (πέφτουν πεντοχίλιαρα από το ταβάνι) οπότε τίποτε πια δεν μας εκπλήσσει.


Κότσικας, Γιώργος - AN ART ARTISTRY\nΓεννήθηκε στην Τρίπολη το 1980. Σπούδασε πιάνο στο Αττικό Ωδείο Τρίπολης, με καθηγητή τον Νικόλα Γιαβρούμη και ανώτερα θεωρητικά με τον Γιώργο Κατραλή (καλλιτεχνικό διευθυντή του Αττικού Ωδείου Τρίπολης). Συνέχισε τις σπουδές του στο πιάνο στην τάξη του Διονύση Μαλλούχου, με τον οποίο απέσπασε Δίπλωμα Πιάνου τον Ιούνιο του 2000 με Άριστα Παμψηφεί, Α' βραβείο εξαιρετικής επίδοσης και το Xρυσό Mετάλλιο του Ωδείου.\nΤον Οκτώβριο του 2001 κέρδισε το 2ο βραβείο στον «1ο Πανελλήνιο Μουσικό Διαγωνισμό Νέων Πιανιστών» που διεξήχθη στην Άνδρο. Έχει λάβει μέρος στον 7μηνο σεμιναριακό κύκλο «Πιάνο Χωρίς Σύνορα» του Αττικού Ωδείου (συντονιστής ο Διονύσης Μαλλούχος) και έχει λάβει μέρος ως ενεργό μέλος σε σεμινάρια πιάνου με καθηγητές τον Διονύση Μαλλούχο, την Μερόπη Κολλάρου, την Sontraud Speidel και την Marta Gulyas.\nΕίναι καθηγητής πιάνου στο Αττικό Ωδείο Τρίπολης και μόνιμο μέλος των μουσικών συνόλων του Ωδείου, ενώ έχει λάβει μέρος σε πολλές συναυλίες ως σολίστ και ως συνοδός σε διάφορες πόλεις της Ελλάδας. Είναι διπλωματούχος ηλεκτρολόγος μηχανικός και μηχανικός υπολογιστών του ΕΜΠ (2003) και κάτοχος διπλώματος του μεταπτυχιακού προγράμματος «Τεχνοοικονομικά Συστήματα» του ΕΜΠ (2005).


Βιοσυντονισμός Ζαχαράκη ®: Ο πόνος είναι «κολλητικός»\nΟ πόνος είναι «κολλητικός»\nΗ μετάδοση του πόνου φαίνεται να συμβαίνει μέσω οσφρητικών σημάτων. Αν ένα ζώο πονά, το διπλανό του μπορεί να αποκτήσει και αυτό υπερευαισθησία στον πόνο, ακόμη μάλιστα κι αν το ένα δεν βλέπει το άλλο.\nυτό έδειξαν νέα πειράματα επιστημόνων στις ΗΠΑ με ποντίκια. Η μετάδοση του πόνου φαίνεται να συμβαίνει μέσω οσφρητικών σημάτων.\nΗ νέα μελέτη -εκτός από τη σημασία που έχει για τα ίδια τα ζώα και πώς αυτά νιώθουν όταν κάποιο\nάλλο κοντά τους υποφέρει, π.χ. στη διάρκεια πειραμάτων- μπορεί επίσης να ανοίξει το δρόμο για την καλύτερη κατανόηση του πώς ένα κοινωνικό περιβάλλον είναι δυνατό να συμβάλει στην «μετάδοση» του πόνου στους ανθρώπους. Με άλλα λόγια, ο πόνος μπορεί να είναι «κολλητικός» κατά κάποιο τρόπο.\nΟι επιστήμονες παρατήρησαν ότι αν πειραματόζωα βρίσκονται στον ίδιο κλειστό χώρο και ένα από αυτά πονά, τα γύρω του, παρόλο που δεν έχουν υποβληθεί στο ίδιο ερέθισμα πόνου ούτε έχουν μεταξύ τους φυσική επαφή, αναπτύσσουν μια παρόμοια υπερευαισθησία. Τα ποντίκια που είχαν εκτεθεί παθητικά στον πόνο άλλων ποντικιών, παρόλο που τα κλουβιά τους απείχαν ένα έως δύο μέτρα και δεν είχαν καν οπτική επαφή μεταξύ τους, μετά από 24 ώρες έγιναν τα ίδια άκρως υπερευαίσθητα στον πόνο (αύξηση έως 68%) και αυτό ανεξάρτητα με το επίπεδο του στρες που είχαν προηγουμένως. Οι ερευνητές κατέληξαν στο συμπέρασμα ότι αυτή η μετάδοση του πόνου δεν γίνεται μέσω άγχους, συναισθηματικού στρες ή της απελευθέρωσης των ορμονών του στρες, αλλά μέσω της οσφρητικής οδού. Με άλλα λόγια, τα ζώα μυρίζουν τον πόνο του γείτονα.\nΑναρτήθηκε από: Βιοσυντονισμός - Ιανουαρίου 14, 2020


Nokia, Σκέφτεται να πουλήσει την Vertu που κατασκευάζει κινητά πολυτελείας; [φήμες] | Techblog.gr\nΔευτέρα, 30/04/2012 · Νίκος Καϊμακάμης Nokia Vertu\nΟι φήμες μιλάνε για ένα ενδεχόμενο deal με την Permira, η οποία ενδιαφέρεται να αποκτήσει την Vertu καταβάλλοντας το ποσό των €200 εκ. Η Nokia φαίνεται πως θέλει να κάνει μείωση εξόδων και εξοικονόμηση πόρων λόγω της όχι και τόσο θετικής πορείας της στην αγορά το τελευταίο διάστημα. Η πτώση των εσόδων της εταιρείας είναι ραγδαία, ειδικά μετά την ανακοίνωση των αποτελεσμάτων για το πρώτο τρίμηνο του 2012, όπου εμφανίστηκε διόλου ευκαταφρόνητη απώλεια εσόδων. Για τη Vertu και τα κινητά της τηλέφωνα που αποτελούν την προτίμηση πλούσιων ανθρώπων στη Μέση Ανατολή και τις Ανατολικές χώρες ενδιαφέρονται και άλλες εταιρείες, ενώ στη διαδικασία πώλησης τη Nokia φέρεται να συμβουλεύει η Goldman Sachs.


| Η Sony ερευνά την ασύρματη μεταφορά ενέργειας μεταξύ συσκευών\nΑρχική | Blog | Τεχνολογία | Η Sony ερευνά την ασύρματη μεταφορά ενέργειας μεταξύ συσκευών\nΥποθέστε ότι είστε έξω με την παρέα σας και κάποια στιγμή ξεμένετε από μπαταρία στο κινητό. Δεν έχετε μαζί σας φορτιστή ή powerbank, το ίδιο και οι φίλοι σας. Τι κάνετε; Μα, φυσικά, τους ζητάτε να φορτίσετε το κινητό σας από τα δικά τους, ασύρματα. Πάνω σε μια τέτοιου είδους τεχνολογία εργάζεται η Sony, η οποία πρόσφατα κατοχύρωσε μία πατέντα που την ονομάζει «Διαμόρφωση μεταφοράς δεδομένων και ενέργειας στην επικοινωνία κοντινού πεδίου» (Configuration of Data and Power Transfer in Near Field Communications). Στο θέμα αυτό αναφέρθηκε ο συνάδελφος Νίκος Κυμπαρίδης, σε πρόσφατο άρθρο του, αλλά εδώ επιχειρούμε να ρίξουμε μια λεπτομερέστερη ματιά.\nΤο κείμενο της πατέντας προτείνει ότι η τεχνολογία αυτή θα απαρτίζεται από «πλειάδα συστημάτων κεραιών», οι οποίες θα χρησιμοποιούνται για ανταλλαγή δεδομένων και ενέργειας. Το σύστημα αυτό θα συνοδεύεται από ένα φιλικό προς τον χρήστη γραφικό περιβάλλον, που θα απλοποιεί τη διαδικασία σύνδεσης μεταξύ των συσκευών. Η ασύρματη μεταφορά ενέργειας δεν είναι κάτι καινούριο, αλλά είναι η πρώτη φορά που χρησιμοποιείται η Επικοινωνία Κοντινού Πεδίου (NFC) γι’αυτόν τον σκοπό.\nΔε γίνεται σαφές από το κείμενο σε πόση απόσταση θα πρέπει να είναι οι συσκευές για να λειτουργήσουν. Λογικό είναι, όμως, να εξαρτάται από την εμβέλεια και την ισχύ των κεραιών τους. Η όλη κατασκευή θα συγχωνεύεται σε ένα μικροτσίπ, μη φανταστείτε κάτι που θα φαίνεται. Μπορούμε να υποθέσουμε ότι θα είναι σαν την ανταλλαγή δεδομένων με υπέρυθρες, να πρέπει δηλαδή οι συσκευές να είναι πολύ κοντά. Αυτό προκύπτει από την τεχνολογία που χρησιμοποιεί η πατέντα (NFC), στην οποία αναφέρθηκα παραπάνω και θα εξηγήσω περισσότερο κάτωθι.\nΗ επικοινωνία κοντινού πεδίου (NFC) είναι μία τεχνολογία συνδεσιμότητας, μέσω της οποίας μεταφέρονται δεδομένα με ρυθμό έως και 424 kbps από μία συσκευή σε μία άλλη. Επιτρέπει την ανάγνωση και εγγραφή δεδομένων πολύ γρήγορα, και γι’αυτό χρησιμεύει πολύ στην καθημερινότητα. Μπορεί να χρησιμοποιηθεί σε smartphones και έξυπνες κάρτες, και να επιτρέψει την άμεση πληρωμή λογαριασμών ή αγορές, απλώς πλησιάζοντας τις συσκευές μεταξύ τους.\nΤο κείμενο της πατέντας δεν αναφέρεται συγκεκριμένα σε κινητά τηλέφωνα. Συγκεκριμένα αναφέρει τον όρο «φορητές ηλεκτρονικές συσκευές» (portable consumer electronic devices). Κάθε οικιακή και μη συσκευή που ενσωματώνει αυτήν την τεχνολογία θα έχει τη δυνατότητα να αναζητά και να συνδέεται με άλλες συσκευές, για μεταφορά ενέργειας ή/και δεδομένων, με τον ίδιο τρόπο που το κινητό μας ψάχνει για διαθέσιμο Wi-Fi. Τέτοιες συσκευές μπορεί να είναι εκτός από τα smartphones, οι υπολογιστές, οι τηλεοράσεις, το ψυγείο, ο φούρνος μικροκυμάτων, ακόμη και το πλυντήριο.\nΗ πατέντα που κατοχύρωσε η Sony δεν είναι σίγουρο ότι θα κυκλοφορήσει στην αγορά, αλλά αν επιτύχει, μπορεί να μην ξαναχρειαστεί να κουβαλάμε μαζί μας φορτιστές και powerbanks. Γνώμη μου, βέβαια, είναι ότι θα έπρεπε και οι μπαταρίες στα κινητά να διαρκούν περισσότερο. Ίσως με μεγαλύτερο μιλιαμπερώριο (mAh), με κάποια άλλη τεχνολογία, δεν ξέρω… Αυτό που γνωρίζω είναι ότι το παλιού τύπου κινητό μου είχε μπαταρία 950 mAh και κρατούσε χωρίς φόρτιση σχεδόν μία εβδομάδα με κανονική χρήση. Ενώ τώρα το smartphone με 1500 mAh, με το ζόρι βγάζει δεύτερη μέρα. Προτείνω, λοιπόν, στη Sony και σε όποια άλλη εταιρεία ενδιαφέρεται, να ασχοληθεί και με αυτό το θέμα.\nIFA 2018: Οι τεχνολογίες που μας εντυπωσίασαν


Με καλές τιμές τα κηπευτικά θερμοκηπίου, πλην τομάτας που... - Flashnews.gr\nΜε καλές τιμές τα κηπευτικά θερμοκηπίου, πλην τομάτας που πλήττεται με εισαγωγές από τα Σκόπια\nΜια καλή περίοδο για τα κηπευτικά θερμοκηπίου χαρακτηρίζουν παραγωγοί και έμποροι την τρέχουσα, με εξαίρεση την τομάτα η οποία έχει πληγεί από τις αθρόες εισαγωγές προϊόντος από τα γειτονικά Σκόπια.\nΥπενθυμίζουμε μάλιστα ότι το θέμα έφτασε πρόσφατα και στη Βουλή όταν με Κοινοβουλευτική του παρέμβαση ο Λευτέρης Αυγενάκης προς τους Υπουργούς Αγροτικής Ανάπτυξης και Ανάπτυξης, κ.κ. Αθανάσιο Τσαυτάρη και Κωστή Χατζηδάκη αντίστοιχα – στηριζόμενος στις καταγγελίες 100 αγροτών - ανέδειξε για ακόμη μια φορά το πρόβλημα της παράνομης ελληνοποίησης οπωροκηπευτικών.\nΌσον αφορά το αγγούρι, τις πιπεριές και τις μελιτζάνες τα πράγματα εξελίσσονται ιδιαιτέρως θετικά.\nΠερίοδο που συγκομίζονται σχεδόν όλα τα θερμοκηπιακά προϊόντα είναι αυτή που διανύουμε για την Κρήτη. Σύμφωνα με όσα μας αναφέρει ο έμπορος από τη Μεσσαρά, κ. Μανώλης Χαριστάκης: «στο νησί υπάρχει αφθονία παραγόμενων θερμοκηπιακών προϊόντων όπως οι μελιτζάνες, οι πιπεριές, οι τομάτες, τα αγγούρια. Οι παραγωγοί απολαμβάνουν πολύ καλές τιμές με εξαίρεση τους παραγωγούς τομάτας που έχουν πληγεί από τις εισαγωγές που γίνονται από τα Σκόπια. Ειδικότερα η τιμή παραγωγού στην τομάτα θερμοκηπίου δεν ξεπερνάει τα 40 λεπτά το κιλό. Την ίδια στιγμή η μελιτζάνα κυμαίνεται στα 80 λεπτά το κιλό (πέρσι αντίστοιχη περίοδο 20 λεπτά το κιλό), οι πιπεριές τύπου κέρατο φθάνουν τα 1,20 ευρώ το κιλό (αύξηση 50% σε σχέση με πέρσι) ενώ οι πιπεριές Φλωρίνης κυμαίνονται μεταξύ 1,20 – 1,30 ευρώ το κιλό (πέρσι δεν ξεπερνούσε τα 60 λεπτά το κιλό)».\nΕπίσης σύμφωνα με όσα μας ανέφερε ο έμπορος από την Κρήτη, ζήτηση για εξαγωγές αυτή την περίοδο από το νησί έχουν τα αγγούρια και οι πιπεριές κέρατο σε χώρες όπως η Τσεχία και η Γερμανία.\nΣύμφωνα με το ρεπορτάζ στην Πρέβεζα αυτή την περίοδο το μόνο κηπευτικό θερμοκηπίου που συγκομίζεται είναι η τομάτα. Παραγωγοί από την περιοχή ενημερώνουν ότι το τελευταίο διάστημα οι αθρόες εισαγωγές τομάτας από τα Σκόπια οδηγούν σε χαμηλές τιμές το προϊόν τους. «Αυτή την στιγμή συγκομίζουμε (από μέσα Σεπτεμβρίου) την φθινοπωρινή τομάτα. Τα πράγματα και φέτος δεν έχουν ξεκινήσει καλά αφού και φέτος οι εισαγωγές από τομάτες των Σκοπίων είναι μεγάλες. Επίσης δεν υπάρχει κανένας έλεγχος για το αν πωλούνται τελικά ως σκοπιανές ή ελληνικές», λέει στον ΑγροΤύπο ο κ. Γιάννης Σολδάτος, παραγωγός θερμοκηπίων στην Πρέβεζα.\nΣε ερώτησή μας σχετικά με την τιμή ο κ. Σολδάτος μας ενημέρωσε ότι αυτή την στιγμή στην Πρέβεζα η τιμή παραγωγού για την τομάτα θερμοκηπίου κυμαίνεται μεταξύ 30 – 40 λεπτά το κιλό. Να σημειωθεί ωστόσο ότι το κόστος καλλιέργειας είναι στα 45 λεπτά. Με απλά λόγια αν και η τιμή ακούγεται σχετικά καλή δεν υπάρχει κέρδος για τον παραγωγό».\nΤην ίδια στιγμή στην περιοχή των Φιλιατρών μέχρι και τις 20 Νοεμβρίου οι παραγωγοί συγκομίζουν αγγούρι θερμοκηπίου. Σύμφωνα με όσα μας αναφέρει ο κ. Χρήστος Λυκουνός, παραγωγός αγγουριού θερμοκηπίου στα Φιλιατρά: «Από τις 20 Αυγούστου ως και 20 Νοεμβρίου θα συγκομίζουμε αγγούρι. Η σεζόν αυτή ευτυχώς πήγε αρκετά καλά με τις τιμές να κυμαίνονται στα 45 λεπτά το κιλό. Ωστόσο το προηγούμενο διάστημα οι παραγωγοί της περιοχής μας πουλούσαν ακόμα και 5 λεπτά το κιλό».\nΣε ερώτησή μας για το πότε ξεκινάει η επόμενη σεζόν στο αγγούρι θερμοκηπίου στην περιοχή των Φιλιατρών, ο κ. Λυκουνός μας έκανε γνωστό ότι η φυτεύσεις ξεκινούν τον Ιανουάριο.\nΠαρασκευή, 1 Νοεμβρίου 2013, 08:25


Προβληματισμός στο Μαξίμου από τις κινητοποιήσεις του ΚΚΕ | ENA CHANNEL\nΠροβληματισμός στο Μαξίμου από τις κινητοποιήσεις του ΚΚΕ\nΠΟΛΙΤΙΚΑ — 31 Ιανουαρίου 2013\nΑρνητική έκπληξη προκάλεσε στην κυβέρνηση η επεισοδιακή εισβολή του ΠΑΜΕ στο γραφείο του υπουργού Εργασίας Γ. Βρούτση.\nΟι εικόνες με σπασμένα γραφεία, τζάμια και πεταμένα ντοσιέ από ντουλάπες δημιούργησαν ανησυχία στο κυβερνητικό επιτελείο αφού ουδέποτε στο παρελθόν το ΠΑΜΕ ή το ΚΚΕ έχει προκαλέσει ζημιές παρά τις δυναμικές του κινητοποιήσεις.\nΥπό άλλες συνθήκες η κυβέρνηση δεν θα είχε εξαντλήσει την αυστηρότητα του νόμου, ούτε θα είχε προχωρήσει σε συλλήψεις συνδικαλιστών του ΚΚΕ. Όμως η διακηρυγμένη θέση του πρωθυπουργού να μην γίνονται ανεκτές συμπεριφορές ανομίας ή βιαιότητες δεν μπορούσε να παραβιαστεί από τη στιγμή που είχαν γίνει βανδαλισμοί.\n«Είναι προφανές ότι αν το ΚΚΕ μπει στη λογική της βιαιοπραγίας τότε η χώρα θα μπει σε φάση ανωμαλίας και δύσκολα θα μπορούν να ελεγχθούν καταστάσεις που υπάρχει ένταση» παραδέχεται κορυφαίο στέλεχος.\nΌμως το ΚΚΕ και το ΠΑΜΕ αντιτείνουν ότι είναι η κυβέρνηση που προκαλεί και πως οι δυνάμεις καταστολής δείχνουν υπερβάλλοντα ζήλο.\nΤονίζουν δε ότι οι ζημιές έγιναν από τα ΜΑΤ όταν έκαναν έφοδο στον προθάλαμο του γραφείου του υπουργού. Η κυβέρνηση διαπιστώνει πάντως πως το ΚΚΕ έχει μεταβάλλει στάση το τελευταίο διάστημα και δίνει πιο δυναμικές μάχες με διαδηλώσεις, κινητοποιήσεις και πρακτικές ακόμη και κατάληψης των δρόμων από τους αγρότες τους οποίους πριμοδοτεί.\n«Αν, όντως ισχύει ότι οι φθορές στο γραφείο του κ Βρούτση δεν έγιναν από τα μέλη του ΚΚΕ, τότε ο συναγερμός θα λήξει.\nΑν όμως ισχύουν τα καταγγελλόμενα από στελέχη του υπουργείου Εργασίας για βιαιοπραγίες και κατά στελεχών του γραφείου του υπουργού, τότε βρισκόμαστε ήδη σε επικίνδυνο δρόμο» αναφέρει κορυφαίος υπουργός.\nΟυσιαστικά,όλοι αναγνωρίζουν πως «αν το ΚΚΕ αποφασίσει να βγει στην «παρανομία», η αναρχία τμήματος του ΣΥΡΙΖΑ θα ωχριά μπροστά στα όσα θα γίνουν».\nΣτην κυβέρνηση παρά την πρόσκαιρη σύμπλευση ΣΥΡΙΖΑ- ΚΚΕ λόγω των επεισοδίων στο υπουργείο Εργασίας και τις δηλώσεις αλληλο-υποστήριξης, πιστεύουν πώς δεν θα υπάρξει συνένωση δυνάμεων αφού διαχρονικά το ΚΚΕ διαχωρίζει τη θέση του από τη στάση και την πολιτική του κόμματος της αξιωματικής αντιπολίτευσης.\nΕλπίζουν και εύχονται στο Μαξίμου να πρόκειται για τυχαίο γεγονός και αναμένουν τις επόμενες ημέρες να δουν πως θα κινηθεί ο Περισσός.\nΣημαντική και καθοριστική για πολλούς στην κυβέρνηση είναι η σημερινή απεργία στα Μέσα Μεταφοράς όπου συμμετέχει το ΠΑΜΕ ενώ αναμένουν να δουν και πως θα κινηθούν οι αγρότες που ελέγχονται από το ΚΚΕ στη Νίκαια της Λάρισας. Έχει σύμφωνα με πληροφορίες δοθεί εντολή για επαγρύπνηση των αστυνομικών δυνάμεων αλλά και να κινηθούν με προσοχή ώστε να μη δοθεί αφορμή για σύρραξη με τον Περισσό.